cyanic-selkie/wikianc huggingface dataset:
ভুটান জাতীয় ফুটবল দলের ফলাফল
দলটি বর্তমানে বিশ্বের সবচেয়ে দুর্বলদের মধ্যে একটি এবং ২০১৬ সালের মার্চ এর র‌্যাঙ্কিংয়ে শূণ্য পয়েন্ট নিয়ে এশিয়ান ফুটবল কনফেডারেশনের ৪৬তম ও সর্বনিম্ন দল এবং ফিফা/কোকা-কোলা র‌্যাঙ্কিংয়ে বিশ্বের ১৯৩ তম স্থানে আছে। তাদের সর্বোচ্চ র‌্যাঙ্কিং ছিল ১৫৯ তম, যা তারা সর্বশেষ এপ্রিল ২০১৫ তে শ্রীলঙ্কার বিপক্ষে দুটি বিশ্বকাপ বাছাই জয়ের পরে  পৌঁছেছিল।
২০১৫ সালের শেষের দিকে দলটি সর্বকালের এলো রেটিংয়ে ২৩৪ দেশের মধ্যে ২৩০তম স্থানে ছিল। ফিফার অধিভুক্ত আর কোন দলই তাদের নিচে ছিল না, অন্যান্য চারটি অবস্থানে যথাক্রমে কিরিবাতি, তিব্বত, উত্তর মারিয়ানা দ্বীপপুঞ্জ এবং পালাউ ছিল।
সর্বকালের দুর্বলতম জাতীয় দলের একটি হওয়া সত্ত্বেও, নিচের ফলাফল থেকে দেখা যায় যে কখনও ঘরের মাঠে পরাজিত হয়নি এবং প্রকৃতপক্ষে ২০১৫ সালে চীনের কাছে ৬-০ গোলে হারার আগ পর্যন্ত চ্যাংলিমিথাং-এ কোনও স্বীকৃত আন্তর্জাতিক ম্যাচে কোন গোল হজম করেনি।
ফলাফল
এটি ১৯৮২ সালে নেপালে অনুষ্ঠিত এএনএফএ কাপে ভুটানের অভিষেক ম্যাচ থেকে ভুটান জাতীয় ফুটবল দলের খেলা সকল ফুটবল ম্যাচের একটি তালিকা।
১৯৮০
কিছু সূত্র মতে ১৯৬০ এর দশক থেকে ভুটান নিয়মিতভাবে বিদেশে টুর্নামেন্টে অংশ নিতে আন্তর্জাতিক দল পাঠাত। তবে এগুলি প্রকৃতপক্ষে আন্তর্জাতিক দল বা নিছক প্রতিনিধি দল কিনা তা জানা যায়নি, খেলোয়াড়দের বেশিরভাগই ভুটানের বংশোদ্ভূত ছিলেন না বলে জানা যায়। আন্তর্জাতিক টুর্নামেন্টে খেলার ইঙ্গিত দেওয়া এসব ম্যাচের কোন ফলাফলই জানা যায়নি, ভুটানের ১৯৮২ সালে এএনএফএ কাপে নেপালের বিপক্ষে প্রথম আন্তর্জাতিক ম্যাচ খেলার লিখিত তথ্য পাওয়া যায়। এই ম্যাচের পরে ১৯৮২ থেকে ১৯৮৭ সালের মধ্যে দলটি দক্ষিণ এশিয়ান গেমসের ফুটবল টুর্নামেন্টগুলিতে নিয়মিত অংশ নিয়েছে, তবে তারা মূলত ব্যর্থ হয় এবং বিপক্ষের বিরুদ্ধে কোন গোল করতে পারেনি।
১৯৯০-এর দশক
১৯৮০ এর দশকে দক্ষিণ এশীয় গেমসে তাদের নিয়মিত উপস্থিতি ছিল, এরপর প্রায় বারো বছর আন্তর্জাতিক পর্যায়ে পুরোপুরি অদৃশ্য থাকার পর ১৯৯০ এর দশকের শেষ দিকে ভুটান দক্ষিণ এশিয়ান গেমসে পুনরায় অংশগ্রহণ করে। প্রতিযোগিতামূলক ফুটবল থেকে দূরে থাকা দলটি দলকে শক্তিশালী করতে কিছুই করতে পারেনি, টুর্নামেন্টে টানা চতুর্থবারের মতো তাদের সকল খেলায় দলটি পরাজিত হয়।
ভেন্যু অনুসারে
১০ অক্টোবর ২০১৬ পর্যন্ত :
বছর অনুসারে
৩১ মার্চ ২০১৬ পর্যন্ত :
প্রতিযোগিতা অনুসারে
১০ফেব্রুয়ারি ২০১৬ পর্যন্ত :
প্রতিপক্ষ অনুসারে
৬ সেপ্টেম্বর ২০১৬ পর্যন্ত হিসাব :
মিসি ম্যালোন
মিসি ম্যালোন একজন স্কটিশ বার্লেস্ক পারফর্মার বর্তমানে সেন্ট্রাল ইংল্যান্ডে অবস্থিত।
প্রারম্ভিক বছর
একমাত্র সন্তান, ম্যালোন ১৯৮৫ সালে জন্মগ্রহণ করেছিলেন এবং স্কটল্যান্ডের লিভিংস্টনে বড় হয়েছেন। তার শৈশব জুড়ে তিনি নাচ এবং নাটকের ক্লাসে অংশগ্রহণ করেছিলেন। তিনি হাই স্কুল জুড়ে নাটক এবং শিল্প অধ্যয়ন করেছেন এবং গ্লাসগোর 'পাউডার' সার্কাস স্কুলে ট্র্যাপিজ এবং স্টিল্ট হাঁটাতে বিশেষায়িত এক স্কুলে বছর খানেক প্রশিক্ষণ কাটিয়েছেন। ম্যালোন এডিনবার্গ কলেজ অফ আর্ট ২০০৩-২০০৭ সালে পারফরমেন্স কস্টিউম ডিজাইনে বিএ অনার্স ডিগ্রি নিয়ে স্নাতক হন। কিশোর বয়সে স্কুল ছুটির সময় তিনি একটি স্থানীয় বিকল্প রেকর্ড স্টোরে কাজ করেছিলেন। মার্কিন জনপ্রিয় সংস্কৃতির একটি বিশাল ভক্ত তিনি লস অ্যাঞ্জেলেসে নিয়মিত ভ্রমণ করেন। তিনি তার নিজের সমস্ত পারফরম্যান্সের পোশাক তৈরি করেন বা কাস্টমাইজ করেন এবং অনেক ছবির শ্যুট স্টাইল করেছেন।
জগমোহন কৌর
জগমোহন কৌর একজন ভারতীয় (পাঞ্জাবি) সঙ্গীত শিল্পী। তিনি তাঁর গাওয়া বাপু ভে আদ্দ হুন্নি আইন, ঘারা ওয়াজ্জদা, ঘারোলি ওয়াজ্জদি ইত্যাদি গানের জন্য বিখ্যাত হয়েছেন।
জীবনী
তিনি ১৯৪৮ সালের ১৬ এপ্রিল তারিখে ভারতের পাঞ্জাবের পাঠানকোট জেলায় জন্মগ্রহণ করেন। তাঁর পিতার নাম গুরুবচন সিং ক্যাং এবং তাঁর মাতার নাম প্রকাশ কৌর ক্যাং। তিনি তার নিজ গ্রাম বোড় মাজরায় (বর্তমানে রূপনগর জেলা) বড় হন এবং তিনি গ্রামের স্কুল থেকে তার প্রাথমিক শিক্ষা লাভ করেন।
কিন্তু কিছুদিন পর তিনি কানওয়ার এস. মহিন্দর সিং বেদির কাছ থেকে গান শেখেন এবং তিনি তার শিক্ষকতার চাকরি ছেড়ে দিয়ে পেশাদার সংগীতশিল্পীর মত গান গাইতে লাগলেন।
পরবর্তীতে পশ্চিমবঙ্গের কলকাতায় একটি সংগীত অনুষ্ঠানে, কে. দীপ নামক একজন সংগীত শিল্পীর সাথে তার পরিচয় হয় । তারা যৌথভাবে তাদের একটি নিজস্ব সংগীত দল গঠন করেন। তারা বিভিন্ন সংগীত অনুষ্ঠানে একসাথে গান গাইতেন। এভাবে ক্রমান্বয়ে তাদের মধ্যে ঘনিষ্ঠতা অর্থাৎ প্রেম হয়। শেষ পর্যন্ত ১৯৭১ সালের ২ ফেব্রুয়ারি তারা বিবাহ বন্ধনে আবদ্ধ হন। এই দম্পতি একজন মেয়ে আছে। তার নাম "বিলি" গুরপ্রীত কৌর মাদা।
কর্মজীবন
কিছু একক গান গেলেও, তিনি তার স্বামী কে. দীপের (তিনি নিজেও একজন গায়ক) সাথে অনেক দ্বৈত গান গেছেন। তাদের এই জুটি তাদের অভিনীত মাই মহনোয়ান্ড পোস্টি নামক কমেডির জন্য সুপরিচিত। তাদের এই জুটির গাওয়া একটি বিশেষ ভাবে উল্লেখযোগ্য গান হল পোদনা নামক পাঞ্জাবি গান। একইসাথে তিনি কয়েকটি পাঞ্জাবি চলচ্চিত্রেও অভিনয় করেছেন। তিনি দাজ (১৯৭৬), মুতিয়ার (১৯৭৯) এবং দুশমনি ডি আগ (১৯৯০) এ অভিনয় করেন। একই সাথে তিনি সুখি পারোয়ার (1980) এবং দো জত্তিয়ান সহ অন্যান্য অনেক চলচ্চিত্রে নেপথ্য সঙ্গীতশিল্পী (প্লেব্যাক সঙ্গীত শিল্পী) হিসাবে অনেকক গান গেয়েছেন।
গান
তার গাওয়া উল্লেখযোগ্য কারণগুলো হলো:
দ্বিপ্রকৃতিবাদ
থাম্ব|361x361পিক্সেল|[[খ্রিস্ট প্যান্টোক্রেটর|প্যান্টোক্রেটর খ্রিস্টের আইকন। আইকনটি খ্রিস্টের দ্বৈত প্রকৃতির প্রতিনিধিত্ব করে, যা মানুষ এবং ঈশ্বর উভয়ের বৈশিষ্ট্যকে চিত্রিত করে। ]] খ্রিস্টান ধর্মতত্ত্বে, দ্বিপ্রকৃতিবাদ বা ডায়োফিজিটিজম ( গ্রীক: δυοφυσιτισμός থেকে এর উৎপত্তি। δυο (dyo) অর্থ "দুই" এবং φύσις (physis) "প্রকৃতি") বলতে এমন একটি খ্রিস্টীয় দৃষ্টিভঙ্গিকে বোঝানো হয়, যার ভাষ্য হল, দুটি প্রকৃতি, ঐশ্বরিক এবং মানবীয়, যীশু খ্রীষ্টের সত্ত্বার মধ্যে বিদ্যমান। এটি মনোফিজিটিজম এবং মায়াফিসিটিজমের সাথে বৈপরীত্য প্রদর্শন করে।
আকিদা
থাম্ব|চিত্রের বাম এবং ডান দিকের মিররড কম্পোজিট। দ্বিপ্রকৃতিবাদী খ্রিস্টানরা বিশ্বাস করেন যে, একটি হাইপোস্টেসিস ও একটি খ্রিস্টসত্ত্বার মধ্যে দুইটি প্রকৃতির সম্পূর্ণ এবং নিখুঁত ঐক্য রয়েছে। চ্যালসেডোনিয়ানদের কাছে, হাইপোস্ট্যাটিক ঐক্য ছিল যীশুর ঐক্যের কেন্দ্র (তাঁর দেবত্ব এবং মানবতাকে প্রকৃতি হিসাবে বর্ণনা করা হয়েছে)। অন্যদিকে যারা চ্যালসেডোনিয়ান সংজ্ঞা প্রত্যাখ্যান করেন তারা মানতেন যে, তার প্রকৃতিই ঐক্যের বিন্দু। মায়াফিজিটিজমবাদীগণ, আলেকজান্দ্রিয়ার বারো অ্যানাথেমাসের সিরিলের ব্যাপারে তাদের অন্তর্দর্শনের উপর ভিত্তি করে খ্রিস্টের খ্রিস্টের মধ্যে এক প্রকৃতির ধারণাকে সমর্থন করে, অর্থাৎ ৪র্থ নম্বর অ্যানাথেমাসে বলা হয় যে "যদি কেউ বিভাজিত হয় দুই সত্ত্বা বা দুটি অস্তিত্বে, তাহলে সেই অভিব্যক্তিগুলিকে বাঁচিয়ে রাখে যা ইভানজেলিকাল এবং অ্যাপোস্টোলিক লেখাগুলিতে রয়েছে, বা যা খ্রীষ্ট সম্বন্ধে সাধুদের দ্বারা বা নিজের দ্বারা বলা হয়েছে, এবং কিছু ঈশ্বরের বাক্য থেকে পৃথক একজন ব্যক্তির জন্য তাঁর প্রতি প্রয়োগ করবে, এবং অন্যকে ঈশ্বর পিতার একমাত্র বাক্যে প্রয়োগ করবে, এই ভিত্তিতে যে তারা উপযুক্ত ঈশ্বরের প্রতি প্রয়োগ করা হবে: তাকে অ্যানাথেমা হতে দিন।" যেহেতু ডায়োফিজিটিজম ব্যবহৃত হয়েছে চ্যালসেডোনিয়ান মতকে বর্ণনা করার জন্য, তাই মনোফিজিটিজমবাদী (যাদের ধারণা, খ্রিস্টের শুধুমাত্র, ঐশ্বরিক প্রকৃতি রয়েছে) এবং মায়াফিজিটিজমবাদীদের (যাদের ধারণা খ্রিস্ট ঐশ্বরিক এবং মানব উভয়ই, তবে এক প্রকৃতির ভেতরে) কাছে এর পার্থক্যসূচক স্বতন্ত্র বিপরীত অর্থ রয়েছে।
নেস্টোরিয়ানিজমের কিছু দিক বর্ণনা করার জন্যও ডাইওফিসিটিজম ব্যবহার করা হয়। এ মতবাদগুলির জন্য কনস্টান্টিনোপলের নেস্তোরিউস দায়ী। এখন ইহা সবাই সাধারণভাবে মান্য যে, তার কিছু ধারণা সেসব ধারণা থেকে বেশি ভিন্ন নয় যেগুলো শেষপর্যন্ত সনাতনীরূপে উত্থিত হয়েছে, কিন্তু খ্রিস্টের ধারণার উপর তার ফর্মুলার সনাতন্যতা এখনও চার্চের বিতর্কিত বিষয়।
যীশু খ্রীষ্টের সত্য মানব হওয়া এবং সত্য ঈশ্বর হওয়ার আকিদাটি চ্যালসডোনিয়ান মতবাদের মধ্যে নিহিত ছিল। পরে, এটি একীভূত হয়ে যায় সর্বপবিত্র ত্রিত্বের রহস্যে, যা সমস্ত চ্যালসডোনিয়ান খ্রিস্টান সম্প্রদায়ের বিশ্বাসের মৌলিক পাথেয়।
বিস্তার
দ্বিপ্রকৃতিবাদ আচারে দ্বিপ্রকৃতিবাদী খ্রিস্টতত্বের বিকাশ ধীরে ধীরে হয়েছিল, এবং এর জটিল পরিভাষাটি অবশেষে প্রণয়ন করা হয় দীর্ঘ খ্রিস্টতাত্ত্বিক বিতর্কের ফলস্বরূপ যা ৪র্থ এবং ৫ম শতাব্দীতে স্থির ছিল। অ্যান্টিওকিয়ান দর্শনগোষ্ঠীর বিশিষ্ট প্রতিনিধিরা প্রায়শই দ্বিপ্রকৃতিবাদীতার গুরুত্বের উপর জোর দিয়েছিলেন। বুহু বিতর্ক এবং বেশ কয়েকটি অধিবেশনের পর, ৪৫১ সালে চ্যালসেডনে অনুষ্ঠিত চতুর্থ সার্বজনীন পরিষদে, দ্বিপ্রকৃতিবাদ তার আনুষ্ঠানিক ইক্লেসিয়াস্টিকাল রূপ লাভ করে। চ্যালসডোনিয়ান সংজ্ঞাটি এখন পর্যন্ত খ্রিস্টান চার্চের সংখ্যাগরিষ্ঠ অংশ এই আকিদা ধারণ করে, যাদের মধ্যে রয়েছে: পূর্ব অর্থোডক্স চার্চ, রোমান ক্যাথলিক চার্চ, পূর্ব ক্যাথলিক চার্চ, অ্যাংলিকান চার্চ, ওল্ড ক্যাথলিক চার্চ, সেইসাথে রিফর্মড, লুথারান এবং অন্যান্য বিভিন্ন খ্রিস্টান মাসলাক। এই সংজ্ঞাটি বলে যে, খ্রিস্ট হলেন দুই প্রকৃতির মধ্যে এক সত্ত্বা ও এক হাইপোস্টেসিস। ইহা মায়াফিজিটিজমের বিপরীত, যেখানে বলা হয় যে, খ্রিস্ট হলেন একটি একীভূত প্রকৃতিতে একটি হাইপোস্টেসিস যা সম্পূর্ণরূপে ঈশ্বর আবার সম্পূর্ণরূপে মানুষ - এই মতবাদটি আলেকজান্দ্রিয়ান দর্শনের বিশিষ্ট প্রতিনিধিদের কাছে সমর্থিত ছিল। তা ছাড়া, প্রাচ্যের প্রাচীন চার্চ দ্বিপ্রকৃতিবাদী খ্রিস্টতত্ত্ব এবং অ্যান্টিওকীয় দর্শনের অন্যান্য আচারপ্রথা মান্য করে।
আদি-বিশ্বায়ন
আদি বিশ্বায়ন বা প্রারম্ভিক আধুনিক বিশ্বায়ন হল বিশ্বায়নের ইতিহাসের একটি পর্যায়বিশেষ, যার ব্যপ্তি ছিল মোটামুটি ১৬০০ খ্রীষ্টাব্দ থেকে ১৮০০ খ্রীষ্টাব্দ পর্যন্ত, অর্থাৎ প্রাচীন বিশ্বায়নের পরবর্তী সময়কাল। এর প্রথম সংজ্ঞা দেন ইতিহাসবিদ এ. জি. হপকিন্স এবং ক্রিস্টোফার বেইলি; এ সংজ্ঞা দ্বারা উত্তরোত্তর বাণিজ্যিক সম্পর্ক বৃদ্ধি এবং সাংস্কৃতিক আদান-প্রদানের সময়কাল নির্দেশ করা হয়, যা উনিশ শতকের তথাকথিত "আধুনিক বিশ্বায়ন"-এর পূর্ববর্তী সময়কাল।
আধুনিক বিশ্বায়ন ও আদি বিশ্বায়নের সময়কালের পার্থক্য করা হয় আঞ্চলিক বিস্তার (expansionism) দ্বারা, যা ছিল বৈশ্বিক বাণিজ্যকে নিয়ন্ত্রণ করার একটি প্রক্রিয়া; এর আরেকটি পার্থক্য হল তথ্যের আদান-প্রদান বৃদ্ধি। আদি বিশ্বায়নের সময়কালটি ইস্ট ইন্ডিয়া কোম্পানি র মত সংস্থাসমূহের বাণিজ্যিক অভিযানের জন্য পরিচিত। এ সময় বিশ্বের নেতৃত্ব চলে আসতে থাকে পশ্চিম ইউরোপের জাতিসমূহের নিকট; এবং শক্তিশালী জাতিদের মধ্যে বৃহৎ পরিসরে যুদ্ধ ও সংঘাত দেখা দেয়, যেমন: ত্রিশ বছরব্যপী যুদ্ধ (Thirty Years War)। এবং অভিনব বাণিজ্যিক পণ্যের উদ্ভব ঘটে, বিশেষকরে দাস-বাণিজ্য। ত্রিভুজ বাণিজ্য ("The Triangular Trade", ইউরোপ-আফ্রিকা-আমেরিকার মধ্যবর্তী বাণিজ্য, যার কতৃত্ব ছিল ইউরোপের হাতে)-এর দ্বারা ইউরোপীয় জাতিসমূহ পশ্চিম গোলার্ধের বিপুল প্রাকৃতিক সম্পদের কর্তৃত্ব পেয়ে যায়। এ মহাদেশগুলোর মধ্যে নানান প্রকার উদ্ভিদ, প্রাণী ও রোগ-জীবাণুর আদান প্রদান, যাকে আলফ্রেড কসবি কলম্বিয়ান আদান-প্রদান (Columbian Exchange) নামে আক্ষায়িত করেন, এসময়কার ঘটনাবলীতে বিস্তর প্রভাব ফেলে। আদি বিশ্বায়নের সময়কার বাণিজ্য ও যোগাযোগব্যবস্থা প্রভাব ফেলে ইউরোপীয়, মুসলিম বিশ্ব, ভারতীয়, দক্ষিণ-পূর্ব এশীয় ও চীনের বিপুল জনগণের ওপর, বিশেষ করে ভারত মহাসাগর অঞ্চলে এর ব্যপক প্রভাব পড়ে।
আদি বিশ্বায়ন থেকে আধুনিক বিশ্বায়নে উত্তরণের একটি নির্দেশক হল এসময়কার জটিলাকার যোগাযোগব্যবস্থা, যার মূলভিত্তি ছিল পুঁজিবাদী ও প্রযুক্তিগত আদান-প্রদান; তবে এর ফলশ্রুতিতে সাংস্কৃতিক আদান-প্রদান উল্লেখযোগ্যভাবে রহিত হয়।
বর্ণনা
যদিও ১৭শ ও ১৮শ শতকে পশ্চিমা সাম্রাজ্যবাদ সমগ্র পৃথিবীতে ছড়িয়ে পড়তে থাকে, তবু্‌ও আদি বিশ্বায়ন পর্যায়ে পশ্চিম ইউরোপের সাথে প্রাচ্য ও মধ্যপ্রাচ্যের রাষ্ট্রসমূহের মধ্যে বিদ্যমান ব্যবস্থাসমূহের যোগাযোগ উত্তরোত্তর বৃদ্ধি পায়। আদি বিশ্বায়ন পর্যায়টি ছিল বিশ্বের বিভিন্ন প্রান্তে বিদ্যমান সরকার, প্রথাগত ব্যবস্থাসমূহ, বৈশ্বিক অঞ্চল, ধর্মীয় রীতি ইত্যাদির সাথে পশ্চিমা বিশ্বের "নব বিশ্ব ব্যবস্থা" ("new world order") প্রক্রিয়ার একটি সামঞ্জস্য বিধানের সময়; তার মধ্যে ছিল বৈশ্বিক বাণিজ্য, সাম্রাজ্যবাদ ও রাজনৈতিক মৈত্রিস্থাপনের প্রক্রিয়াসমূহ; ইতিহাসবিদ এ. জি. হপকিন্সের ভাষায় এটি, "সমসাময়িক বিশ্বের পণ্য এবং নিকট অতীতেরও পণ্য"।
আদি বিশ্বায়নের আরেকটি নির্দেশক ছিল দু'টি প্রধান রাজনৈতিক ও অর্থনৈতিক পরিবর্তন: "রাষ্ট্রব্যবস্থাসমূহের পুনর্বিন্যাস, অর্থনৈতিক প্রবৃদ্ধি, সেবা এবং শিল্প বিপ্লব-পূর্ব উৎপাদন ব্যবস্থা।" কতিপয় রাষ্ট্র এসময় তাদের "ভৌগোলিক অঞ্চল, রাজস্ব এবং সার্বভৌমত্বকে জোরদার করে থাকে", তাদের নাগরিকদের অবিরাম আনুগত্য সত্বেও। এ পর্যায়ের বিশ্বায়নের মূল কেন্দ্রবিন্দু ছিল এই বাহ্যিক জগতের দ্রব্যসামগ্রী এবং এর জন্য প্রয়োজনীয় শ্রম। আদি বিশ্বায়ন সময়কালটি ছিল "আর্থিক লেনদেন ক্ষেত্রে কার্যকারিতা বৃদ্ধির" পর্যায়, যার উৎস ছিল চিনি, তামাক, চা, কফি, আফিম প্রভৃতি পণ্যের ব্যপক উৎপাদন ও প্রসার যা এর অতীতে আর কখনো দেখা যায়নি। অর্থনৈতিক ব্যবস্থাপনার উন্নয়নের ফলে যোগাযোগ ব্যবস্থার বিস্তর উন্নতি ও প্রসার ঘটে যা প্রাচ্য ও পাশ্চাত্যের মাঝে একটি যৌগিক সম্পর্কের সূচনা স্থাপন করে। বাণিজ্যপথগুলির সম্প্রসারণের ফলে "সবুজ বিপ্লব"-এর সূত্রপাত ঘটে, যার মূলভিত্তি ছিল বৃক্ষ উদ্যানসমূহ এবং আফ্রিকা থেকে কৃতদাস রপ্তানী ব্যবস্থা।
পূর্বসূচকসমূহ
এরূপ একটি প্রধান পরাশক্তি ছিল রোমান সাম্রাজ্য, যারা বৃহত্তর ভূমধ্যসাগরীয় অঞ্চল ও পশ্চিম ইউরোপ অঞ্চলে সামরিক ও রাজনৈতিক অভিযান চালিয়ে রোমান রাষ্ট্রব্যবস্থা, রোমান রীতিনীতি ও নৈতিকতাকে এসব অঞ্চলের অপেক্ষাকৃত অনুন্নত অঞ্চলগুলোতে ছড়িয়ে দিয়েছিল। বিজিত অঞ্চলগুলি রোমান সাম্রাজ্যের প্রদেশে পরিণত হয় এবং রোমানদের সামরিক ঘাঁটিগুলো এক পর্যায়ে নগরীতে রূপান্তরিত হয়, যার অবকাঠামো গড়ে ওঠে প্রতিভাবান রোমান স্থপতিদের দ্বারা, ফলে রোমানদের "আধুনিক" জীবনব্যবস্থা এসব অঞ্চলে ছড়িয়ে পড়ে এবং স্থানীয়দের রীতিনীতি ও সংস্কৃতির সাথে মিশ্রিত হয়ে পড়ে। জাতীয়তাবাদী আদর্শবাদ ও রোমানদের রাজনৈতিক প্রচারণা, রোমানদের সামরিক সাফল্য, সাহসিকতা ও বীরত্ব ইউরোপ ও ভূমধ্যসাগরীয় এলাকায় রোমান রাষ্ট্রব্যবস্থাকে সুসংহত করে তোলে। রোমানদের তৈরি সুগঠিত সেচ ব্যবস্থা (aqueducts), খোয়া বাধা সড়কব্যবস্থা, শক্তিশালী নৌবহর ইত্যাদি তাদেরকে দ্রুত ও সহজসাধ্য চলাচলের সুযোগ করে দেয় এবং পার্শ্ববর্তী রাজ্য ও প্রদেশসমূহের মধ্যে বাণিজ্যিক সম্পর্ক স্থাপনের সুব্যবস্থা করে দেয়।
চীনের হান সাম্রাজ্যের সম্রাট উূ (Emperor Wu) (খ্রীষ্টপূর্ব ১৪১ - খ্রীষ্টপূর্ব ৮৭) -এর শাসনামলে চীনা সরকার একটি একতাবদ্ধ সাম্রাজ্য গঠনে সফল হয় এবং নিজেদের শক্তি বৃদ্ধির ফলে পূর্ব এশিয়ার অন্যান্য অঞ্চলে সাম্রাজ্যবাদী কার্যকলাপ শুরু করে। তবে চীনের হান সাম্রাজ্যের সাম্রাজ্যবাদ ছিল একটি শান্তিপূর্ণ করব্যবস্থা প্রতিষ্ঠা যার মূল লক্ষ্য ছিল কূটনৈতিক ও বাণিজ্যিক সম্পর্ক স্থাপন। হান সাম্রাজ্যের উত্তরোত্তর প্রবৃদ্ধি ও উন্নয়নে ফলে তাদের বাণিজ্য ও সংস্কৃতির প্রভাব জানা বিশ্বের প্রতিটি অঞ্চলে ছড়িয়ে পড়ে, যার বিস্তৃতি ছিল এশিয়া থেকে শুরু করে মধ্যপ্রাচ্য হয়ে রোম পর্যন্ত। চীনা রেশম এই পথ ধরে সারা বিশ্বে ছড়িয়ে পড়ে। তাং সাম্রাজ্য এর সূচনালগ্নে চীনে বৈদেশিক প্রভাব বৃদ্ধি পায় এবং তাং রাজ্য একটি সুবিশাল সাম্রাজ্যে পরিণত হয়। সমুদ্রপথে ভারত ও মধ্যপ্রাচ্যের সাথে বাণিজ্যের প্রসার ঘটে এবং চীনের পূর্ব ও দক্ষিণ উপকূল প্রধান বৈদেশিক বাণিজ্যিক কেন্দ্রে পরিণত হয়, এর অতীতে যে অঞ্চলকে বিশেষ গুরুত্ব দেয়া হত না। সং রাজবংশের শাসনামলে জাহাজ নির্মাণ প্রযুক্তি ও নৌপরিবহনবিদ্যার ব্যাপক উন্নতি সাধনের ফলে এর নৌবাহিনী অত্যন্ত শক্তিশালী হয়ে ওঠে এবং নৌপথে তাদের বাণিজ্যেরও বিস্তর প্রসার ঘটে।
১৬শ শতাব্দীতে চীনের ক্ষমতা হ্রাস পেতে শুরু করে, কেননা তৎকালীন মিং রাজবংশ এর নৌবাহিনী ও সমুদ্রপথের বাণিজ্যকে উপেক্ষা করে। ফলশ্রুতিতে সমুদ্রপথের কর্তৃত্ব চীনের হাতছাড়া হয়ে যায় এবং চীন মশলা বাণিজ্যের (spice trade) উপর নিয়ন্ত্রণ হারায়। ইউরোপীয় পরাশক্তিসমূহ এই সুযোগের সদ্ব্যবহার করে। তাদের মধ্য পর্তুগীজরা ছিল নৌ-প্রযুক্তি, দিক নির্দেশনা, নৌচালনা, এবং অস্ত্রশস্ত্রে সমুন্নত, ফলে তারা চীনের নৌবাহিনীকে পরাস্ত করে মশলা বাণিজ্যের কর্তৃত্ব নিজেদের আয়ত্বে নিয়ে আসে। এর সাথে করে শুরু হয় ইউরোপীয়দের সাম্রাজ্যবাদ এবং বিশ্বব্যাপী ইউরোপের জাতিসমূহের আধিপত্য বিস্তারের সূত্রপাত। এতদসত্বেও চীনারা অনেক বাণিজ্য অঞ্চলে তাদের কর্তৃত্ব টিকিয়ে রেখেছিল।
বাণিজ্য ব্যবস্থার পরিবর্তন
আদি বিশ্বায়ন ও প্রাচীন বিশ্বায়নের মধ্যে একটি অন্যতম উল্লেখযোগ্য পার্থক্য হল- আদি বিশ্বায়নের যুগে আন্তর্জাতিক বাণিজ্যে কেবলমাত্র দুর্লভ পণ্যের বেচাকেনার পরিবর্তে নিত্য প্রয়োজনীয় দ্রব্যের বেচাকেনা প্রসার লাভ করে। ১২শ ও ১৩শ শতাব্দীতে ভিনদেশীয় বিভিন্ন দুর্লভ ও দুষ্প্রাপ্য বস্তুর বাণিজ্য অধিক প্রচলিত ছিল, বিভিন্ন সভ্যতার কাছে অপরিচিত পণ্যসমূহের ক্রয়বিক্রয় করতে তারা আগ্রহী হত। উদাহরণস্বরূপ ইউরোপীয় বণিকগণ সমুদ্রযাত্রা করে ভারত ও চীনে আসত বিভিন্ন বিলাসদ্রব্য যেমন- চীনামাটি, রেশম, মশলা ইত্যাদি ক্রয় করতে। আধুনিক যুগের পূর্বেও বণিকগণ ঔষধ, ইক্ষু ও অন্যান্য ফসলাদির বাণিজ্য করে থাকত। যদিও এই দ্রব্যসমূহকে দুর্লভ বলা যায় না, বিভিন্ন ঔষধ ও খাদ্যদ্রব্য মানবস্বাস্থ্যের জন্য উপকারী হওয়াতে এদের কদর করা হত। অপরদিকে আদি বিশ্বায়নের যুগে তুলা, ধান এবং তামাকজাতীয় পণ্যের বাণিজ্য প্রসার লাভ করে। আদি বিশ্বায়নের সূচনা "আধুনিক আন্তর্জাতিক ব্যবস্থার উদ্ভব" ঘটায় এবং ১৭শ শতাব্দীতে আটলান্টিক মহাসাগরীয় অঞ্চলে পুঁজিবাদি আগ্রাসনের গোড়াপত্তন করে, যা ১৮৩০ খ্রীষ্টাব্দের মধ্যে গোটা পৃথিবীতে ছড়িয়ে পড়ে।
আটলান্টিক দাস বাণিজ্য
ডান|থাম্ব|288x288পিক্সেল|আটলান্টিক দাস বাণিজ্যে ব্যবহৃত একটি জাহাজের নকশা। ১৭৯০ এবং ১৭৯১ সালে ব্রিটেনের হাউস অব কমন্‌স -এর একটি বিশেষ কমিটির সামনে তথ্য প্রমাণ হিসেবে এই চিত্রটি পেশ করা হয়। ভোগ্যপণের বাজারের উথ্থানের একটি প্রধান কারণ ছিল দাস বাণিজ্য, সুনির্দিষ্টভাবে আটলান্টিক দাস বাণিজ্য।
অতীতে ১৫শ শতাব্দীর পূর্বে ক্রীতদাসদের ব্যবহার অনেকাংশে সীমিত ছিল, এবং শ্রমশক্তির একটি ছোট অংশ ছিল ক্রীতদাসেরা, পণ্যদ্রব্যের উৎপাদনে তাদের ভূমিকা মুখ্য ছিল না। তবে কালক্রমে শ্রমশক্তির অভাব দেখা দিলে দাসপ্রথার প্রসার বৃদ্ধি পায়। ১৫০০ সালের পর থেকে সাও টোম দ্বীপপুঞ্জের স্বৈরাচারী শাসকেরা এবং বাণিজ্যিক বৃক্ষ উদ্যানসমূহের (plantations) মালিকেরা আফ্রিকার কঙ্গো সাম্রাজ্যের সাথে বাণিজ্য সম্পর্ক স্থাপন করে, এভাবে মধ্য-পশ্চিম আফ্রিকা আটলান্টিক দাস বাণিজ্যের আওতায় এসে পড়ে। পর্তুগীজ বণিকেরা মরক্কোর আগাদির বন্দর থেকে দাস পাচার করা শুরু করে, যা তারা ১৬শ শতাব্দীর প্রথমাংশ ব্যপী বজায় রাখতে সক্ষম হয়েছিল। তাছাড়া ব্রাজিলে পর্তুগীজ উপনিবেশ থাকায় তারা আমেরিকায় ক্রীতদাসের বাজার শুরু করে এবং সাও টোম দ্বীপপুঞ্জ থেকে আটলান্টিক মহাসাগর পাড়ি দিয়ে সরাসরি আমেরিকায় ক্রীতদাস পাচার করে আনা শুরু করে। ইউরোপের জনগণও এই দাসপ্রথাকে কাজে লাগানো শুরু করে। ক্রীতদাস ভর্তি জাহাজ আফ্রিকা থেকে আইবেরীয় উপদ্বীপে পাড়ি জমায়; তবে ইউরোপে ক্রীতদাসের উচ্চমূল্যের কারণে শুধুমাত্র ধনী ও সম্ভ্রান্তরাই দাস ব্যবহার করত, এর থেকে অনেক কম মূল্যে স্থানীয় কৃষক-শ্রমিকদেরই নিয়োগ দেয়া যেত। এবং কৃষিকাজে প্রথম আফ্রিকান দাসদের ব্যবহার আরম্ভ হয় আটলান্টিক মহাসাগরের দ্বীপপুঞ্জসমূহে, ইউরোপ মহাদেশে নয়। ১৪৫০ থেকে ১৮৭০ খ্রীষ্টাব্দের মধ্যবর্তী সময়ে আনুমানিক ১ কোটি ২ লক্ষ আফ্রিকান ক্রীতদাসকে জীবিত অবস্থায় আটলান্টিক মহাসাগর পাড়ি দিয়ে দুই আমেরিকায় পাচার করা হয়। ইউরোপের বাজারে এই ক্রীতদাসদের উৎপন্ন পণ্য ফসলাদির চাহিদা ব্যপক আকারে বৃদ্ধি পায়, কেননা স্থানীয়ভাবে এসব ফসল উৎপাদনের চাইতে এগুলি আমদানি করাই ইউরোপের বণিকদের জন্যে সস্তা ছিল। একারণেই দীর্ঘকাল করে ক্রীতদাস প্রথা টিকে ছিল।
১৭শ শতকের মাঝামাঝি সময় ক্রীতদাসদের উপর অর্থনৈতিকভাবে নির্ভরশীল অঞ্চলসমূহে দাস-ব্যবসায়ী কোম্পানিগুলির মধ্যে বহু যুদ্ধ সংঘটিত হয়। ওয়েস্ট ইন্ডিয়া কোম্পানি এসকল যুদ্ধে (বিশেষ করে পর্তুগালের বিরুদ্ধে সংঘটিত যুদ্ধে) যুদ্ধলব্ধ সম্পত্তি হিসেবে প্রচুর ক্রীতদাস লাভ করেছিল, বিজয়ী ক্যাপ্টেনগণ পরাজিত শত্রুপক্ষের জাহাজ দখল করে তাদের দাসদের হস্তগত করতেন; এভাবে ওয়েস্ট ইন্ডিয়া কোম্পানি, ১৬২৩ থেকে ১৬৩৭ সালের মধ্যে ২৩৩৬ জন ক্রীতদাস লুঠ করে পুনরায় নতুন বিশ্বে (আমেরিকায়) বিক্রয় করে। নতুন বিশ্বে ক্রীতদাস বিক্রয়ের দ্বারা উত্তর আমেরিকার বাণিজ্য ঘাঁটিসমূহের (trading post) গোড়াপত্তন হয়; ডাচ্‌রা ১৬১৩ খ্রীষ্টাব্দে ম্যানহাটান দ্বীপে তাদের প্রথম বাণিজ্য ঘাঁটি স্থাপন করে। ওয়েস্ট ইন্ডিয়া কোম্পানি ক্যারিবীয় দ্বীপপুঞ্জে একটি বাণিজ্য ঘাঁটি স্থাপন করে এবং এ কোম্পানি নিউ নেদারল্যান্ড উপনিবেশেও ক্রীতদাস পাচার করে থাকত। দাস-বাণিজ্য এ অঞ্চলের অর্থনীতি ও উৎপাদনকে ব্যপকভাবে ত্বরান্বিত করে। ইউরোপের বাজারে কফি, চা, এবং চকোলেট জনপ্রিয় হওয়াতে চিনি উৎপাদনের বিপুল চাহিদা দেখা দেয়। ৭০ শতাংশ ক্রীতদাস শস্যক্ষেত্রের মজুর হিসেবে ব্যবহৃত হত, যেখানে প্রচুর কায়িক শ্রমের প্রয়োজন ছিল। বাণিজ্য অভিযানসমূহের জন্যেও দাস-বাণিজ্য অত্যন্ত গুরুত্বপূর্ণ ছিল, কেননা আটলান্টিক মহাসাগরে সবসময়ই একের পর এক পালতোলা জাহাজ বাণিজ্য অভিযানে রওয়ানা দিত। এসব প্রতিটি জাহাজেই ক্ষুদ্র বিনিয়োগকারীরা ছোট ছোট হিস্যা ক্রয় করে রাখত। হপকিন্সসহ বহু পণ্ডিতগণের মতে, আদি বিশ্বায়নের যুগে এবং এর পরবর্তী সময়ে, বহু রাষ্ট্রের অর্থনৈতিক উন্নয়নে ক্রীতদাস বাণিজ্য অপরিহার্য ছিল, এবং এই দাসপ্রথা না থাকলে তাদের অর্থনীতিতে ব্যপক আকারে ধস নামত। সমগ্র আদি বিশ্বায়ন এবং আধুনিক বিশ্বায়ন পর্বজুড়ে উন্নততর জাহাজ ও নৌ-প্রযুক্তিতে বিনিয়োগ তৎকালীন বাণিজ্য ব্যবস্থার জন্যে অপরিহার্য ছিল।
প্ল্যান্টেশন বাণিজ্য
বিভিন্ন প্রকার শস্যের উৎপাদন ও বাণিজ্যের প্রসারের ফলশ্রুতিতে দাসপ্রথার বিস্তার ঘটে থাকে, বিশেষ করে বাণিজ্যিক শস্যক্ষেত্র বা প্ল্যান্টেশন (plantation)-ভিত্তিক অর্থনীতির উত্থান ক্রীতদাস প্রথার বিস্তারে গুরুত্বপূর্ণ ভূমিকা রাখে। আদি বিশ্বায়নের যুগে নিত্যপণ্যের বাণিজ্য বৃদ্ধির একটি প্রধান কারণ ছিল এসকল বাণিজ্যিক শস্যক্ষেত্র বা প্ল্যান্টেশন। রপ্তানিকারক রাষ্ট্রসমূহ (প্রধানত আমেরিকা) এসব প্ল্যান্টেশনে কাঁচামাল উৎপাদন করে তা বিভিন্ন দেশে রপ্তানি করত, ঐসকল দেশ আবার এই কাঁচামাল দ্বারা উৎপন্ন পণ্য প্ল্যান্টেশন-ভিত্তিক রাষ্ট্রসমূহের নিকট বিক্রয় করত। প্ল্যান্টেশন-ভিত্তিক অর্থনীতিসমূহের প্রধান প্রধান উৎপাদিত দ্রব্যসমূহ ছিল তামাক, তুলা, ইক্ষু ও রাবার।
তামাক
১৬শ শতাব্দীর প্রথমার্ধে নতুন বিশ্বে (আমেরিকায়) ইউরোপীয় বণিকদের অভিযানের প্রধান লক্ষ্য ছিল স্বর্ণ ও রৌপ্য, তামাক নয়। কেননা, তামাকের উৎপাদন নিয়ন্ত্রণ করত স্থানীয় আদিবাসীগণ (আমেরিকান ইন্ডিয়ান); এতে ইউরোপীয়দের জন্যে তামাক বাণিজ্য অর্থনৈতিকভাবে লাভজনক ছিল না। কিন্তু প্ল্যান্টেশনসমূহের প্রসারের সাথে সাথে তামাকের বাণিজ্য ব্যপকভাবে বৃদ্ধি পায় এবং ইউরোপে তামাকের চাহিদা উত্তরোত্তর বৃদ্ধি পেতে থাকে। এমনকি অর্থের মানদণ্ড হিসেবে তামাক ব্যবহৃত হতে থাকে, এভাবেই "cash crop" বা অর্থশস্য কথাটির প্রচলন ঘটে। তৎকালীন আমেরিকার উপনিবেশসমূহ থেকে (বিশেষ করে ভার্জিনিয়া থেকে) লন্ডনে তামাক রপ্তানি বাণিজ্যের ফলে ইংরেজ বাণিজ্য সংস্থাসমূহ বিপুল পরিমাণে অর্থসম্পত্তি লাভ করে, এবং ১৬২৭ সালের মধ্যে চালান প্রতি ৫ লক্ষ পাউন্ড ভার্জিনিয়া তামাক আমেরিকা থেকে ইংল্যান্ডে রপ্তানি করা হত। ১৬৩৭ সালের মধ্যে উপনেবিশগুলোতে মুদ্রা হিসেবে তামাকের প্রচলন হয় এবং ১৬৩৯ সালের মধ্যে ম্যারিল্যান্ড অঙ্গরাজ্য থেকেও ১ লক্ষ পাউন্ড তামাক লন্ডনে চালান করা হত। তামাক বাণিজ্যে ইংরেজদের এই সাফল্য ইউরোপের অন্যান্য রাজ্যগুলোরও নজর কাড়ে এবং ফরাসীরাও তাদের উপনিবেশ মার্টিনিক ও গোয়াডিলোপ দ্বীপপুঞ্জে তামাক উৎপাদন ও রপ্তানি শুরু করে। ১৬৭১ সালের মধ্যে এই দ্বীপপুঞ্জসমূহের মোট শস্যক্ষেত্রের এক-তৃতীয়াংশই ব্যবহৃত হত তামাক উৎপাদনে। তামাকের এই ব্যপক উৎপাদন হলেও, চিনির মূল্যবৃদ্ধির ফলে বাজারে তামাকের মূল্যপতন হয়। একটি সূত্রে প্রাপ্ত তথ্য অনুযায়ী বারবাডোস দ্বীপপুঞ্জের মোট আয়ের ৮২ শতাংশই আসত চিনি উৎপাদন থেকে এবং তামাক উৎপাদনের আয় ছিল মোট আয়ের শতকরা ১ ভাগেরও কম।
ইক্ষু
এসময়কার বাণিজ্যের অপর একটি পণ্য ছিল ইক্ষু। ইক্ষুর প্রথম চাষ আরম্ভ হয় ভারতে, সেখান থেকে তা সংগ্রহ করে বিভিন্ন দ্বীপপুঞ্জে বপন করা হয়। আইবেরীয় উপদ্বীপে এই শস্য পৌঁছানোর পর সেখান থেকে তা আটলান্টিক পাড়ি দেয় এবং এককালে আমেরিকায় পৌঁছে। ১৬শ শতাব্দীতে নতুন বিশ্বে প্রথমবারের মত চিনির বাণিজক উৎপাদন (তথা প্লান্টেশন) শুরু হলে, এ অঞ্চলে ইক্ষুর উৎপাদন এর পরবর্তী পর্যায়ে পৌঁছে। অশোধিত চিনি রপ্তানী নিয়ে দ্বন্দের কারণে আন্তর্জাতিক বাণিজ্যের সাথে চিনি সম্পৃক্ত ছিল না, এর বাণিজ্যিক উৎপাদন শুরু হয় চিনি পরিশোধন প্রক্রিয়া আবিষ্কারের পর; এ পরিশোধন প্রক্রিয়া চিনি শীল্পের কেন্দ্রে পরিণত হয়। মধ্যযুগে চিনি পরিশোধনের কেন্দ্র ছিল ভেনিস নগরী, ফলে চিনির প্রধান বণিকেরা ছিল এ নগরীর বাসিন্দা। যদিও স্প্যানিশ ও পর্তুগীজরা আমেরিকার ইক্ষুর চাষ নিয়ন্ত্রণ করত, তাদের যোগান দিয়ে থাকত ভেনিস নগরী। ১৭শ শতাব্দীতে ইংরেজরা ভেনিস নগরীর নিকট থেকে চিনি উৎপাদন ও পরিশোধনের একচেটিয়া বাণিজ্য নিজেদের কর্তৃত্বে নিয়ে আসে; এ কর্তৃত্ব তারা বজায় রাখে ফরাসী শিল্পসমূহের উত্থানের আগ পর্যন্ত। ১৭শ শতাব্দী পর্যন্ত চিনি একটি বিলাস-পণ্য হিসেবে বিবেচিত হত, কিন্তু ১৭শ শতাব্দীর শেষার্ধে চিনির বিপুল পরিমাণে উৎপাদনের ফলে ইংল্যান্ডের জনসাধারণের নিকট তা সুলভ হয়ে পড়ে। এ ঘটনাসমূহের পালাক্রমে চিনি বিলাস-পণ্য থেকে একটি নিত্যপ্রয়োজনীয় পণ্যে পরিণত হয়, কারণ শুধুমাত্র বিশেষ আয়োজনে চিনির ব্যবহার সীমাবদ্ধ না থেকে তা দৈনন্দিন আহার্যের একটি উপাদানরূপে গণ্য হতে থাকে।
বিরোধ, যুদ্ধ এবং সাম্রাজ্যবাদ
আদি বিশ্বায়ন, নানান দিক থেকে আধুনিক বিশ্বায়ন থেকে ভিন্ন ছিল, সাম্রাজ্যবাদের বিস্তৃতি, বৈশ্বিক বাণিজ্য নিয়ন্ত্রণের প্রক্রিয়া, অর্থনীতি এবং বাণিজ্যিক উদ্ভাবন ইত্যাদি ক্ষেত্রে এসময়কার প্রক্রিয়াসমূহএ আধুনিক যুগের তুলনায় ভিন্নতা দেখা যায়। সাম্রাজ্যবাদএর কলকাঠি তখন পশ্চিম ইউরোপের শক্তিশালী জাতিদের হাতে চলে যায় এবং তারা সমগ্র বিশ্বের ওপর কর্তৃত্ব আনার লড়াইয়ে একে অপরের সঙ্গে প্রতিযোগিতায় লিপ্ত হয়। এই শক্তিশালী রাষ্ট্রসমূহের মধ্যে ভূখণ্ডের দখল নিয়ে বৃহৎ পরিসরে দ্বন্দ্ব-সংঘাত দেখা দেয় এবং বিজয়ীরা পরাজিতদের নিকট থেকে প্রাপ্ত ভূখণ্ডের প্রাকৃতিক সম্পদ, জমাকৃত অর্থবিত্ত ইত্যাদি নিজেদের স্বাধীন ভূখণ্ডে পাচার করতে থাকে। যদিও ১৬০০ থেকে ১৮০০ সালের মধ্যে সারাবিশ্বের বিভিন্ন প্রান্তে দ্বন্দ্ব-সংঘাত দেখা দেয়, ইউরোপীয়দের নিকট এসব যুদ্ধের মোকাবিলা করার জন্য যথেষ্ট পরিমাণ রসদ ও অস্ত্রশস্ত্র ছিল, যা অন্যান্য জাতিসমূহের ছিল না। ইতিহাসবিদ ক্রিস্টোফার অ্যালান বেইলি ইউরোপীয়দের এই একচ্ছত্র আধিপত্যের ব্যাখ্যা দিয়ে বলেন, "ইউরোপীয়রা মানব হত্যায় অধিক পারদর্শী ছিল। ১৭শ শতাব্দীতে ইউরোপে যে আদর্শগত দ্বন্দ্ব-সংঘাতসমূহ সংঘটিত হয় তার ফলাফলস্বরূপ তাদের যুদ্ধ, অর্থনীতি এবং বাণিজ্যিক উদ্ভাবনের ফলে তারা এই পারদর্শিতা লাভ করে। এর ফলে ১৮শ শতাব্দীর যুদ্ধসমূহে সারা বিশ্বের তুলনায় তারা কয়েকধাপ এগিয়ে ছিল। পশ্চিম ইউরোপের যুদ্ধরীতি অত্যন্ত জটিল ও ব্যয়বহুল ছিল, এর প্রধান কারণ হল জলে-স্থলে উভয় ক্ষেত্রেই তারা যুদ্ধ পরিচালনা করে থাকত।" এই যুদ্ধবাজ জাতিসমূহ তাদের নিজ নিজ স্বার্থ উদ্ধারের জন্যে যুদ্ধ করে থাকত, কিন্তু বাস্তবে তাদের সাফল্য বিশ্ববাজারে ইউরোপের অগ্রগতিতে ভূমিকা রাখে। পরবর্তী অনুচ্ছেদসমূহে ঐসময়ের প্রধান প্রধান সংঘাতের ইতিহাস সম্পর্কে সংক্ষিপ্ত আলোচনা করা হল। যুদ্ধের পটভূমি ধর্মীয় হোক অথবা বাণিজ্যিক হোক, এর প্রভাব সারাবিশ্বেই পরিলক্ষিত হত। ইঙ্গ-ওলোন্দাজ যুদ্ধে ইংরেজদের বিজয়ের ফলে তারা বাণিজ্যিক নৌ চলাচলের কর্তৃত্ব লাভ করে এবং প্রধান সামরিক নৌ-পরাশক্তিতে পরিণত হয়। এ ঘটনার ফলশ্রুতিতে ব্রিটেনের সাথে অন্যান্য জাতিসমূহের সংঘাতের পটভূমি রচিত হয়, এমনকি তাদের উত্তর আমেরিকায় তাদের নিজ জনগণের সাথেও অন্তর্দ্বন্দের সূত্রপাত ঘটে। ইউরোপের দুই পরাশক্তি ফ্রান্স ও ইংল্যান্ডের মধ্যে সংঘটিত হয় "ফরাসি ও ইন্ডিয়ান যুদ্ধ", এতে ইংরেজরা জয়লাভ করে এবং সমুদ্রোপকূলসমূহের কর্তৃত্ব তাদের কাছে চলে আসে। আবার মার্কিন স্বাধীনতা যুদ্ধ বৈদেশিক বাজারের কর্তৃত্ব পুনরায় হাতবদলের সূচনা করে।
ইঙ্গ-ওলোন্দাজ যুদ্ধ
ইঙ্গ-ওলোন্দাজ যুদ্ধ (Anglo-Dutch War) সংঘটিত হয় ১৬৫২ সাল থেকে ১৬৫৪ সাল পর্যন্ত, যে যুদ্ধে ইংল্যান্ড ও ওলোন্দাজ প্রজাতন্ত্র নৌবাণিজ্যের কর্তৃত্ব নিয়ে সংঘাতে লিপ্ত হয়। এ যুদ্ধের মূল কেন্দ্র ছিল ইস্ট-ইন্ডিজ বা পূর্ব ভারতীয় দ্বীপপুঞ্জ-এর উপকূল। এ যুদ্ধের পটভূমি ছিল ইংরেজদের রচিত প্রথম নৌ পরিবহন আইন (First Navigation Act), যাতে কোন পণ্য ইংরেজ জাহাজ ব্যতীত অন্য কোন জাহাজে করে পরিবহন নিষিদ্ধ করা হয়, যদিনা ঐ জাহাজ পণ্য উৎপাদনকারী রাষ্ট্রের হয়ে থাকে। এই আইনের উদ্দেশ্য ছিল ওলোন্দাজদের বাণিজ্যে বিঘ্ন সৃষ্টি, যার ফলে ১৬৫২ সালের ১৯শে মে তারিখে ইংরেজ ও ওলোন্দাজ নৌবহরের মধ্যে সংঘর্ষ বাঁধে, এবং এর মধ্য দিয়ে ইঙ্গ-ওলোন্দাজ যুদ্ধের সূত্রপাত ঘটে। আনুষ্ঠানিকভাবে যুদ্ধ শুরু হয় জুলাই মাসে এবং দুই বছর ধরে এ যুদ্ধ চলতে থাকে। ১৬৫৩ সালে শেভেনিঙ্গেনের যুদ্ধের মধ্য দিয়ে সম্মুখ সমরের অবসান ঘটে। এ যুদ্ধের অবসান ঘটে ১৬৫৪ সালের এপ্রিল মাসে ওয়েস্টমিন্‌স্টারের চুক্তিসাক্ষরের মাধ্যমে, এ চুক্তিতে ইংরেজরা ওলোন্দাজ প্রজাতন্ত্রকে তাদের তৈরি নেভিগেশন আইন মেনে চলতে বাধ্য করে এবং যুদ্ধের ক্ষয়ক্ষতির জন্যে তাদেরকে ক্ষতিপূরণ দিতে বাধ্য করে।
মার্কিন স্বাধীনতা যুদ্ধ
আমেরিকার স্বাধীনতা যুদ্ধ ছিল ইংল্যান্ড ও উত্তর আমেরিকার ১৩টি উপনিবেশের মধ্যে সংঘটিত যুদ্ধ। এই যুদ্ধ ১৭৭৫ সাল থেকে ১৭৮৩ সাল পর্যন্ত চলে; এ সংঘাতের সূচনা হয় বাংকার হিলের যুদ্ধের (Battle of Bunker Hill) মধ্য দিয়ে, যেখানে ১,১৫০ জন ব্রিটিশ সেনা হতাহত হয়, যা ছিল এ যুদ্ধে অংশ নেয়া ব্রিটিশ বাহিনীর প্রায় অর্ধেক। অপরপক্ষে মার্কিনিদের হতাহতের সংখ্যা ছিল ৪৫০ জন। তথাপি এ সংঘাতের পর ব্রিটিশরা এ অঞ্চলের কর্তৃত্ব টিকিয়ে রাখতে সক্ষম হয়েছিল এবং নবগঠিত মহাদেশীয় সেনাবাহিনীকে (Continental Army) পিছু হটিয়ে বস্টন নগরী পর্যন্ত নিয়ে যেতে সক্ষম হয়েছিল। বাংকার হিলের যুদ্ধের পূর্বে ১৭৭৫ সালের এপ্রিল মাসে লেক্সিংটন এবং কনকর্ডের যুদ্ধে প্রথমবারের মত ব্রিটিশ বাহিনী তাদের মার্কিন উপনেবেশগুলোতে আক্রমণ চালায়। অতঃপর ব্রিটিশরা ঔপনিবেশিক বাহিনীর রসদভান্ডারসমূহ খুঁজে বের করতে তৎপর হয় কিন্তু তারা শত্রুপক্ষের কঠিন প্রতিরোধের সম্মুখীন হয়। কনকর্ডে তাদের থেকে সংখ্যাধিক মিনিটম্যান বাহিনীর প্রতিরোধের মুখে ব্রিটিশরা পিছু হটতে বাধ্য হয়। ১৭৭৬ সালের ৪ই জুলাই ২য় মহাদেশীয় কনগ্রেস (second continental congress) তাদের স্বাধীনতার ঘোষণা দেয় এবং উত্তর আমেরিকার উপনিবেশসমূহকে একটি স্বাধীন ও সার্বভৌম ভূখণ্ড হিসেবে ঘোষণা করে, যা হবে ইংল্যান্ডের শাসন থেকে সম্পূর্ণ মুক্ত। তদুপরি কনগ্রেস একটি মহাদেশীয় বা কন্টিনেন্টাল সেনাবাহিনী গঠনের জন্যে অর্থ সংগ্রহের অনুমতি দেয়, যা ছিল আমেরিকার যেকোনো রাজনৈতিক সংস্থা কর্তৃক গঠিত প্রথম সামরিক সংগঠন। যুদ্ধের প্রথম ভাগে ব্রিটিশরা আধিপত্য বিস্তার করে, কন্টিনেন্টাল বাহিনীর পেশাদার সৈন্যবাহিনী ও মিলিশিয়া বাহিনী উভয়কেই তারা রুখে দেয় এবং উত্তর আমেরিকার বিস্তীর্ণ ভূখণ্ডের কর্তৃত্ব নিয়ে নেয়। তবে, ১৭৭৭ সালের সারাটোগার যুদ্ধে কন্টিনেন্টাল বাহিনীর হাতে ব্রিটিশদের পরাজয়ে এ যুদ্ধের মোড় ঘুরে যায়। এর পরবর্তীতে যুদ্ধের আধিপত্য ব্রিটিশ ও মার্কিনিদের মধ্যে বারবার হাতবদল হতে থাকে। অবশেষে ১৭৭৮ সালে ফ্রান্সের ও মার্কিনিদের মধ্যে চুক্তি সাক্ষরিত হওয়ায় ব্রিটিশদের বিরুদ্ধে সংগ্রামে তারা একটি শক্তিশালী অবস্থানে চলে আসে এবং নতুন উদ্যমে যুদ্ধে অবতীর্ণ হয়; পরিশেষে তারা ব্রিটিশ সেনাবাহিনী এবং নৌবাহিনী উভয়কেই চূড়ান্তভাবে পরাজিত করতে সক্ষম হয়। ১৭৮১ সালে ইয়র্কটাউন নগরীতে মার্কিন ও ফরাসি বাহিনী ব্রিটিশদের দক্ষিণ সেনাবাহিনীকে পরাস্ত করে ও সম্পূর্ণভাবে ঘেরাও করতে সক্ষম হয়, এভাবেই শেষ হয় আমেরিকার স্বাধীনতা সংগ্রামের যুদ্ধ। ১৭৮৩ সালে প্যারিস চুক্তি সাক্ষরিত হয় এবং এ চুক্তিতে মার্কিন উপনিবেশগুলোকে একটি স্বাধীন ও সার্বভৌম রাষ্ট্র হিসেবে স্বীকৃতি দেয়া হয়। এই নবগঠিত মার্কিন যুক্তরাষ্ট্র কালের বিবর্তনে পৃথিবীর অন্যতম অর্থনৈতিক ও সামরিক পরাশক্তিতে পরিণত হয়।
চুক্তি ও সমঝোতা
বিশ্বায়নে অন্যতম প্রধান অবদান রাখে "ত্রিভুজ বাণিজ্য" এবং সমগ্র বিশ্বের সাথে এর সংযোগ স্থাপন। "ত্রিভুজ বাণিজ্য" ছিল বিশ্বের তিনটি অঞ্চলকে বাণিজ্যিকভাবে সংযুক্ত করার একটি প্রক্রিয়া। এই বাণিজ্যের পণ্যসমূহ এরপর পৃথিবীর অন্যান্য অংশে ছড়িয়ে পড়ে, ফলে ত্রিভুজ বাণিজ্য গোটা পৃথিবীর বাণিজ্যের একটি অন্যতম চাবিকাঠি হয়ে দাঁড়ায়। ইউরোপীয়রা এই ত্রিভুজ বাণিজ্যের কর্তৃত্ব পেয়ে যায়, যার ফলে সারাবিশ্বে তাদের ক্ষমতা বৃদ্ধি পায়।
ইউরোপীয়রা সাগর পাড়ি দিয়ে পশ্চিম আফ্রিকার উপকূলে গমন করত এবং স্থানীয় রাজাদের নিকট থেকে তৈরি পণ্যের বিনিময়ে ক্রীতদাস ক্রয় করত। অতঃপর এই ক্রীতদাসদেরকে ওয়েস্ট ইন্ডিজ দ্বীপপুঞ্জে অথবা উত্তর আমেরিকার উপকূলে পাঠানো হত। এসকল স্থানে তুলা, মোলাসেস, চিনি, তামাক ইত্যাদি পণ্য উৎপাদনে শ্রমিক হিসেবে ক্রীতদাসদের ব্যবহার করা হত। এই পণ্যসমূহ এরপর ইউরোপে পাঠিয়ে দেয়া হত। ইউরোপীয়রা আবার এসকল পণ্যসমূহ এশীয় রাষ্ট্রসমূহের কাছে বিক্রয় করে তাদের নিকট থেকে চা, কাপড় এবং মশলা ক্রয় করত। এক অর্থে "ত্রিভুজ বাণিজ্য" ছিল একটি সমঝোতা যা বৈশ্বিক একীভূতকরণ প্রক্রিয়াকে ত্বরাণ্বিত করে, যা অবশেষে বিশ্বায়নের সূত্রপাত ঘটায়।
বিশ্ব বাণিজ্যে ইউরোপীয়দের আধিপত্য বিস্তারের সাথে সাথে কতিপয় চুক্তি ও আইনের প্রয়োজনীয়তা দেখা দেয়। ১৭৭৩ সালে "নিয়ন্ত্রণ আইন" (Regulating Act) পাশ করা হয়, যা ভারত ও লন্ডনে কোম্পানির কার্যকলাপকে নিয়ন্ত্রণ করে থাকে। ১৭৪৮ সালে "আই-লা-চ্যাপেল" -এর চুক্তি সাক্ষরিত হয়, যা অস্ট্রিয়ার উত্তরাধিকার যুদ্ধের অবসান ঘটায়, তবে ওয়েস্ট ইন্ডিজ, ভারত ও আফ্রিকায় ফরাসি ও ব্রিটিশদের দ্বন্দ‌্বের কোন সুরাহা করতে পারেনি এই চুক্তি। এই চুক্তির মূল উদ্দেশ্য ছিল এই দুই অঞ্চলের বাণিজ্য ও বাজার সম্প‌্রসারণ নিয়ন্ত্রণ করা, যদিও তা করতে এ চুক্তি ব্যর্থ হয়।
এসময়কার বিশ্বায়ন বাধাপ্রাপ্ত হয় যুদ্ধ-কলহ, রোগ-ব্যধি এবং কতিপয় এলাকায় জনসংখ্যা বৃদ্ধির দ্বারা। ইংল্যান্ডে শস্যসমূহ রপ্তানী নিয়ন্ত্রণ করতে "ভুট্টা আইন" পাশ করা হয়, যা বাণিজ্য ও বিশ্বায়নের গতিকে স্তীমিত করে দেয়।
ক্রমান্বয়ে আধুনিক বিশ্বায়নের সূচনা
ইতিহাসবিদ সেবাস্টিয়ার কনরাডের মতে, আদি বিশ্বায়নের কয়েকটি সূচক হল "উগ্র জাতীয়তাবাদ, বর্ণবিদ্বেষ, সামাজিক ডারউইনবাদ, এবং গণহত্যামূলক মানসিকতা" যাকে "একটি বিশ্ব অর্থনীতি প্রতিষ্ঠার" সাথে সম্পৃক্ত করা হয়। ১৮৭০ সাল থেকে শুরু করে, বৈশ্বিক বাণিজ্যের গাঁথুনি উত্তরোত্তর মজবুত হতে থাকে কেননা বিভিন্ন জাতির অর্থনীতি ক্রমশঃই অপরাপর জাতির অর্থনীতির উপর নির্ভরশীল হয়ে পড়তে থাকে, যা অতীতে কখনো দেখা যায়নি। নতুন বিশ্বের বাণিজ্য চক্রে কোন মন্দা দেখা দিলে অথবা বৃদ্ধি আসলে তার প্রভাব সমগ্র বিশ্বজুড়ে পরিলক্ষিত হতে থাকে। ইতিহাসবিদ মডেলস্কি -এর মতে আদি বিশ্বায়ন যুগের শেষভাগে "বৈশ্বিক বাণিজ্য সম্পর্কের একটি পরস্পর সম্পর্কযুক্ত ধারাবিশেষ যা সমগ্র বিশ্বে দ্রুতগতিতে ছড়িয়ে পড়তে থাকে এবং সমাজের প্রতিটি ক্ষেত্রে প্রভাব বিস্তার করে।" ১৭৫০ সালের মধ্যে ইউরোপ, আফ্রিকা, এশিয়া ও আমেরিকার মধ্যকার যোগাযোগ ব্যবস্থা একটি স্থিতিশীল ও বহুপাক্ষিক নির্ভরশীলতায় পরিণত হয়, যার প্রভাব আধুনিক বিশ্বায়নের যুগেও পরিলক্ষিত হয়।
ওয়াইস শাহ
ওয়াইস আলম শাহ (জন্ম: ২২ অক্টোবর ১৯৭৮) হলেন একজন ইংল্যান্ড জাতীয় দলের ক্রিকেটার। একজন মিডল অর্ডার ব্যাটসম্যান হিসেবে ১৯৯৬-২০১০ পর্যন্ত তিনি মিডলসেক্স কাউনটি ক্রিকেট ক্লাবের হয়ে খেলেছেন। তিনি ইংল্যান্ডের সকল প্রকার খেলার ফর্মেটে প্রতিনিধিত্ব করেছেন।
আদি-বিশ্বায়ন
মূলধনের স্থানান্তর
উত্তর আটলান্টিক অঞ্চল আদি বিশ্বায়নের পূর্ববর্তী সময়ে বিশ্ব ব্যবস্থায় আধিপত্য বিস্তার করলেও, ১৯শ শতাব্দীর প্রারম্ভে একটি "বহুমুখী বিশ্ব অর্থনীতি" গঠিত হতে থাকে এবং বাণিজ্যিক বিনিয়োগের স্থান দ্রুত পরিবর্তিত হতে থাকে। ১৯শ শতাব্দীর শেষে ব্রিটিশ মোট মূলধনের ১৭ শতাংশ বৈদেশিক বিনিয়োগে ব্যবহৃত হয় এবং ১৯১৩ সালের মধ্যে তাদের বৈদেশিক বিনিয়োগ দ্বিগুণ হয়ে শতকরা ৩৩ ভাগে পরিণত হয়। ১৮৮০ সালে জার্মানি তার মোট জাতীয় সঞ্চয়ের এক পঞ্চমাংশ বিনিয়োগ করে, এবং বিংশ শতকে তারাও ব্রিটিশদের ন্যায় বৈদেশিক বিনিয়োগের পরিমাণ ব্যপক পরিমাণে বৃদ্ধি করে। ১৮৬০ সালে বৈদেশিক বিনিয়োগের পরিমাণ ছিল মোট জাতীয় সঞ্চয়ের ৩৫ শতাংশ, ১৮৮০ সালে ৪৭ শতাংশ, এবং ১ম বিশ্বযুদ্ধের প্রাক্কালে তা বেড়ে দাঁড়ায় ৫৩ শতাংশে। সমাজে বৈশ্বিক বিনিয়োগের পরিমাণ উত্তরোত্তর বৃদ্ধি পেতে থাকে, এবং বিত্তশালীরা তাদের সঞ্চয় থেকে ততোধিক পরিমাণে অর্থ আন্তর্জাতিক বাজারে বিনিয়োগ করতে থাকে।
ওয়াইস শাহ
২০০১ সাল থেকে ২০০৯ সাল পর্যন্ত, তিনি একদিনের আন্তর্জাতিক (ওডিআই) ম্যাচ খেলেছেন ৭১টি এবং টুয়েন্টি-২০ আন্তর্জাতিক খেলেছেন ১৭টি। এছাড়াও তিনি টেস্ট ম্যাচ খেলেছেন ৬টি যেটিতে তার অভিষেক ম্যাচে ভারতের বিপক্ষে ৮৮ রানের এক অনবদ্য ইনিংস খেলেন ২০০৬ সালে। সুযোগ সীমিত ছিল এবং ২০০৯ সালের পর থেকে তাকে আর জাতীয় দলে দেখা যায়নি। মাইকেল ভন এর অবসর গ্রহণ এবং ইয়ান বেল বাদ পড়ায় তিন নম্বরে ব্যাট করার জন্য তার সুযোগ না হয়ে বরং রবি বোপারা সুযোগটি গ্রহণ করেন।
আদি-বিশ্বায়ন
মূলধনের স্থানান্তর
মূলধনের এই স্থানান্তর সম্ভব হবার পেছনে মূল অবদান রেখেছিল শিল্প বিপ্লব এবং যান্ত্রিক উৎপাদন ব্যবস্থা, যা সর্বাধিক প্রসার পায় ব্রিটেনে। আদি বিশ্বায়নের কালে পুঁজিবাদী বণিকগণ বিশ্বের বিভিন্ন প্রান্তে সম্ভাবনাময় বাজারসমূহ সম্পর্কে ওয়াকিবহাল হয় এবং এই বাজারগুলোর একটি সাথে অপরগুলোর সংযোগ স্থাপনা করে বৈশ্বিক বাণিজ্যের গোড়াপত্তন করে। ক্রীতদাস কর্তৃক উৎপাদন এবং আমেরিকা মহাদেশদ্বয়ের প্রাকৃতিক সম্পদের শোষণের মাধ্যমে ইউরোপীয়রা অর্থনৈতিক ক্ষেত্রের শীর্ষে আরোহণ করে। আধুনিক বিশ্বায়নের যুগে বিপুল পরিমাণে উৎপাদন বৃদ্ধির কারণে আন্তর্জাতিক বাণিজ্য আরো শক্তিশালী ও জটিল আকার ধারণ করে। ইউরোপীয়দের সাফল্যের আরেকটি কারণ ছিল ১৭৫০ সাল থেকে ১৮৫০ সালের মধ্যে আফ্রিকা ও এশিয়ার শিল্প বিপ্লবের ব্যর্থতা। আধুনিক বিশ্বায়নের একটি অন্যতম পরিচায়ক ছিল ইউরোপে অর্থসম্পদের স্থানান্তর।
ওয়াইস শাহ
২০০৯ সালের আইপিএল তিনি কলকাতা নাইট রাইডার্স এর হয়ে খেলেছেন এবং ২০১০ সালে আইপিএল মৌসুমে কচি টাস্কার কেরালার হয়ে খেলেছেন। কচি টাস্কার থেকে বাদ পড়ার পর তিনি আইপিএল ৫-এ রাজস্থান রয়ালসের হয়ে খেলেছেন।
প্রাথমিক খেলোয়াড়ী জীবন
শাহ পাকিস্তানের সিন্ধ, করাচি, জন্ম গ্রহণ করেন; কিশোর অবস্থায় তিনি ক্রিকেটের সাথে জড়িয়ে পড়েন। ওয়াইস শাহ তার কর্মজীবন শুরু করেন ওয়াইকম্বো হাইস ক্রিকেটে ক্লাবে, এবং ক্লাবে নিজে রেরর্ড ভেঙ্গে রেকর্ড গড়েন। তিনি ছিলেন একেজন পূর্ণাঙ্গ অলরাউন্ডার। তিনি ছিলেন সেই সময়ে তার বয়সী খেলোয়াড়দের মধ্য সবচেয়ে দ্রুততম বোলার এবং আক্রমণাত্মক ব্যাটসম্যান।
আন্তর্জাতিক ক্রিকেট প্রত্যাবর্তন
তার আন্তর্জাতিক কর্মজীবনের মোটামুটি কঠিনভাবে শুরু করেন যেখানে তিনি ২০০১-০২, ২০০২-০৩ বছরে ১০ ইনিংসে মিলে একটি অর্ধশতক করতে সক্ষম হন এবং তার ফর্মের জন্য প্রয়োজনীয় দৃঢ়তা সৃষ্টি করতে পারেনি। আধুনিক ওডিআই ক্রিকেটে তিনি ফিল্ডিং ভাল করতে পারেনি যার ফলে ইংল্যান্ড দলে থেকে কোন প্রকার সুযোগ ছাড়া টেস্ট ক্রিকেট থেকে বাদ পড়েন। ১৫ মাস পরে তিনি ঘরের মাটিতে লর্ডসে ওয়েস্ট ইন্ডিজের বিরুদ্ধে টেস্টে সুযোগ পান কিন্তু প্রথম ইনিংসে ৬ এবং পরের ইনিংসে ৪ রান করেন। দ্বিতীয় টেস্টে মাইকেল ভনের ফিটনেসে ভাল থাকার কারণে দলে প্রবেশ করেন এবং আবারও টেস্ট থেকে শাহ বাদ পড়েন। যাহোক শাহকে ওডিআই এবং টি-২০ আই সিরিজে স্কোয়াডে রাখা হয়। প্রথম ম্যাচে সামান্য অবদান রাখেন কিন্তু উক্ত ম্যাচের ইংল্যান্ড হেরে যায় এবং দ্বিতীয় ম্যাচে মাত্র ৩৫ বলে ৫৫ রানের এই ম্যাচ উইনিং খেলা উপহার দেন। ফলে সিরিজটি ১-১ সমতা আসে। তিনি ম্যান অব দ্যা ম্যাচ নির্বাচিত হন এবং তার খেলার ধরন পবিবর্তন করেন। তিনি ৫ সেপ্টেম্বর ২০০৭ সালে ভারতের বিপক্ষে প্রথম ওডিআই শতক লাভ করেন যেখানে তিনি ৯৫ বলে অপরাজিত ১০৭ রান করেন এবং ১৭টি বল করে তিনি প্রথম উইকেটও শিকার করেন।
ইন্ডিয়ান প্রিমিয়ার লীগ
শাহ আইপিএলের দ্বিতীয় নিলামে দিল্লি ডেয়ারডেভিলস এ হয়ে $২৭৫,০০০ মার্কিন ডলারের বিনিময়ে চুক্তিবদ্ধ হন। তারপর তিনি কলকাতা নাইট রাইডার্স এর হয়ে খেলেন। এরপর তিনি নতুন দল কচি টাস্কার কেরালার হয়ে $২০০,০০০ মার্কিন ডলারের বিনিময়ে আইপিএল মৌসুম চার খেলেন। আইপিএল ৫-এ তিনি রাজস্থান রয়ালসের হয়ে খেলেন।
ওয়েলিংটন ফায়ারবার্ডস
৩১ আগস্ট ২০০৯ সালে ওয়েলিংটন ফায়ারবার্ডস তাদের ঘরোয়া টোয়েন্টি ২০ প্রতিযোগিতার জন্য শাহ চুক্তিবদ্ধ হন। তাকে তার সাবেক মিডলসেক্স সহকর্মী স্টিফেন ফ্লেমিং দ্বারা সুপারিশ করা হয়েছিল।
ক্যারিয়ারের সেরা অবদান
৯ আগস্ট ২০১৩ পর্যন্ত
আদি-বিশ্বায়ন
সংস্কৃতির স্থানান্তর
আদি বিশ্বায়নের যুগে মূলধনের ন্যায় ব্যক্তিবর্গও ব্যপকভাবে স্থানান্তরিত হতে থাকে। আদি বিশ্বায়নের সময়কালে "পারস্পরিক প্রভাববিস্তার, বিভিন্ন সংস্কৃতির সংকরায়ন এবং বিভিন্ন সংস্কৃতিসমূহের পরস্পরের সাথে জড়িয়ে পড়া", ইত্যাদি পরিলক্ষিত হয়। বহু ইতিহাসবিদ ১ম বিশ্বযুদ্ধের বিশ্বব্যপী বিস্তারের জন্যে আদি বিশ্বায়ন কালে জাতি সমূহের পরস্পরের সাথে জটিল সম্পর্কে ও বিভিন্ন চুক্তিতে জড়িয়ে পড়াকে দায়ী করেন। ১৭৫০-১৮৮০ সালের মধ্যে বিশ্বব্যপী অন্তর্ভুক্তির সম্প্রাসারণে ভূমিকা রাখে বিপুল পরিমাণে উৎপাদন ক্ষমতা, পরিবহন ও যোগাযোগ ব্যবস্থার উন্নয়ন। আদি বিশ্বায়নের সমাপ্তি গবাদি পশুপালনের বিস্তৃতির সর্বশেষ ধাপকেও চিহ্নিত করে। ১৬৫০-এর দশকের পরবর্তী সময়কালে সাধারণ ও নিবিড় কৃষি পদ্ধতিসমূহ পূর্ণতা লাভ করে। মহামারীসমূহ বিদায় নেয়ায় মানব জনসংখ্যা গুণানুপাতিক হারে বৃদ্ধি পেতে থাকে। আদি বিশ্বায়নের শেষ পর্যায় এবং আধুনিক বিশ্বায়নের প্রাক্কালে মধ্য ও দক্ষিণ আমেরিকার জনসংখ্যা "পুনরুদ্ধার" হতে আরম্ভ করে, যেখানে আদি বিশ্বায়নের শুরুর ভাগে ইউরোপীয়দের নিয়ে আসা ছোঁয়াচে রোগসমূহে লক্ষ লক্ষ স্থানীয় বাসিন্দাদের মৃত্যুতে জনসংখ্যা বিপুলভাবে হ্রাস পায়। মধ্য ও দক্ষিণ আমেরিকা থেকে আগত পুষ্টিগুণে ভরপুর খাদ্যদ্রব্য বিশ্বের জনগণের পুষ্টি ও সুস্বাস্থ্যে অবদান রাখে, যার ফলশ্রুতিতে আধুনিক বিশ্বায়ন সম্ভবপর হয়। জনবহুল অঞ্চলসমূহে জনসংখ্যা বৃদ্ধির কারণে মানুষ পূর্বে কম জনবহুল বা জনহীন অরণ্য ও চারণভূমিসমূহে ছড়িয়ে পড়তে থাকে, এবং এসমস্ত অঞ্চলকে কৃষিক্ষেত্রে রূপান্তর করতে থাকে। একারণে কৃষি পণ্যের উৎপাদন ও রপ্তানি বহুলাংশে বৃদ্ধি পায়।
আধুনিক বিশ্বায়নের সূচনার আরেকটি চিহ্ন ছিল বিভিন্ন প্রক্রিয়ার অত্যধিক রাজনীতিকরণ। আদি বিশ্বায়ন পর্যায়ে ইন্দোনেশিয়ার দ্বীপপুঞ্জ থেকে আরম্ভ করে উত্তর স্ক্যান্ডিনেভিয়া অঞ্চল পর্যন্ত বৃহদাকার রাষ্ট্রসমূহের উদ্ভব ঘটে। এসব অঞ্চলে বসতি স্থাপনের ফলে সরকারসমূহের পক্ষে রাজস্ব গ্রহণ, সেনাবাহিনী গড়ে তোলা, শ্রমশক্তির যোগান এবং দীর্ঘস্থায়ী অর্থনীতি গড়ে তোলা সম্ভব হয়। এসকল ক্ষেত্রে উন্নয়ন এবং সাংস্কৃতিক বিভিন্ন বিষয়ে অগ্রগতি বিশ্বায়নের বৃহৎ মঞ্চে অপেক্ষাকৃত ক্ষুদ্র ও প্রান্তিক রাষ্ট্রসমূহও অবদান রাখতে আরম্ভ করে। আদি বিশ্বায়নের শেষাংশে এবং আধুনিক বিশ্বায়নের প্রথামাংশে গড়ে ওঠা স্থিতিশীল আইনি সংস্থাসমূহ অর্থনৈতিক অগ্রগতি, সম্পত্তি অধিকার আইন (বিশেষ করে ইংল্যান্ডে), ভৌগোলিক স্থিতিশীলতা এবং সামাজিক উন্নয়ন প্রভৃতি ক্ষেত্রসমূহের ভিত্তি স্থাপন করে। আধুনিক বিশ্বায়নের অপর একটি কারণ ছিল প্রযুক্তিগত উন্নয়নসমূহের আদান-প্রদান।
বৈশ্বিক পারস্পরিক সম্পর্কের স্থানান্তর
সারাবিশ্বে বিভিন্ন জাতিগোষ্ঠীর মধ্যকার পারস্পরিক সম্পর্ক স্থাপনের ফলে নতুন নতুন পণ্যের উৎপাদনের সূচনা ঘটে। ১৮৮০ সালের মধ্যে ইউরোপের ঔপনিবেশিক সাম্রাজ্যবাদ এক নতুন উদ্যম পায়। আধুনিক বিশ্বায়নে স্থানান্তর ছিল একটি মন্থর এবং পারস্পরিক সম্পর্ক গঠনমূলক প্রক্রিয়া। উনবিংশ শতাব্দীর মধ্যভাগে অপ্রতিযোগী পণ্যদ্রব্যসমূহ মহাদেশগুলোর বাজারগুলোতে নিত্য-প্রয়োজনীয় দ্রব্যসমূহের বিনিময়ে আদান-প্রদান হতে থাকে। তদুপরি, বৈশ্বিকভাবে শ্রমশক্তির অন্তর্ভুক্তিকরণ শুরু হয়। আধুনিক বিশ্বায়নের অর্থ হয়ে দাঁড়ায় আর্থ-সামাজিক পারস্পরিক সম্পর্কের একটি সাধারণ বিস্তৃতির প্রক্রিয়া। এই উন্নয়নের একটি উদাহরণ হল "ফ্রিম্যাসনরি" (Freemasonry)-এর গোড়াপত্তন। বিদ্যমান বাণিজ্য ব্যবস্থাসমূহের বিস্তার উত্তরোত্তর বৃদ্ধি পায়, মূলধন ও পণ্যদ্রব্যের প্রবাহ আরো স্থিতিশীল হয়। দীর্ঘমেয়াদি পারস্পরিক নির্ভরশীলতাসমূহ অপরিবর্তিত থাকে। আধুনিক বিশ্বায়নের শুরুতে ইউরোপীয়দের ঔপনিবেশিক ব্যবস্থাসমূহ ধীরে ধীরে গুটিয়ে আসতে থাকে। জাতীয় সমাজসমূহ অর্থনৈতিক অন্তর্ভুক্তির ফলাফলে আক্ষেপ করতে থাকে এবং এর প্রভাবসমূহ সীমাবদ্ধ করার প্রচেষ্টা করতে থাকে। ইতিহাসবিদ বেইলি, হপকিন্স প্রমুখ এবিষয়ে গুরুত্ব আরোপ করেন যে, আদি বিশ্বায়ন থেকে আধুনিক বিশ্বায়নে রূপান্তর প্রক্রিয়াটি ছিল জটিল ও মন্থর এবং বিশ্বের ভিন্ন ভিন্ন স্থানে এর সময়কাল ছিল ভিন্ন ভিন্ন। অনেক ক্ষেত্রে প্রাক-আধুনিক যুগে সূচিত হওয়া মূল্যবোধ, রীতিনীতি ইত্যাদি এ যুগেও টিকে ছিল। যার ফলৈ আরম্ভ হয় একটি অর্থনৈতিক "অবিশ্বায়ন" প্রক্রিয়া এবং তারও ফলশ্রুতিতে সংঘটিত দুটি বিশ্বযুদ্ধের মধ্য দিয়ে ১৯৪৫ সালে এ প্রক্রিয়াটির সমাপ্তি ঘটে।
ফ্যাক্টরি আইন ১৯৬৫
ইতিহাস
পূর্ব পাকিস্তান ফ্যাক্টরি আইন ১৯৬৫ (১৯৬৫ সা‌লের পূর্ব পাকিস্তান আইন নং ৪) নামক এই আইন ১৯৬৫ সা‌লের সেপ্টেম্বর মা‌সে ঢাকা গেজেট এক্সট্রা অর্ডিনারিতে প্রকাশ করা হয়। স্বাধীনতার পরে এই আইন বাংলা‌দেশ সরকার কর্তৃক আইন‌টি গ্রহণ করা হয়। তখন সারা বাংলা‌দে‌শে এই আইন কার্যকর ব‌লে কার্যকর ব‌লে ঘষোণা দেওয়া হয়। আইন‌টি এখ‌নো কার্যকর র‌য়ে‌ছে।
বিবরণ
আইন‌টি‌তে মোট ১১টি অধ্যায় এবং ১১৬টি বিভাগ র‌য়ে‌ছে। এখা‌নে তরুণ, বয়স্ক, শিশু, কর্মদিবস, কারখানা, যন্ত্র এবং সরঞ্জাম, উৎপাদনের প্রক্রিয়া, মুখ‌্য চা‌লিকা শ‌ক্তি, কাজের সময়, শ্রমিক বা কর্মচারীর মজু‌রি ইত্যাদি বিষ‌য়ের সুস্পষ্ট সজ্ঞা এবং ব‌্যাখ‌্যা র‌য়ে‌ছে। সরকা‌রের এই আইন ব‌্যবহা‌রের ক্ষমতা। ক্ষেত্রবি‌শে‌ষে যে প্রতিষ্ঠানগু‌লো এ‌টি থে‌কে অব‌্যাহ‌তি পে‌তে পা‌রে তার বর্ণরা প্রদান করা হ‌য়ে‌ছে এ আই‌নে। এই আননানুযায়ী, সরকার কো‌নো ফ‌্যাক্টরি চালু করার পূর্বে প্রধান প‌রিদর্শকেরকিা‌ছে বিজ্ঞ‌প্তি প্রেরণ কর‌তে পা‌রে। কো‌নো কারখানা প্রতিষ্ঠা করার পূ‌র্বে প্রধান প‌রিদর্শকের কাছ থে‌কে কারখানা‌টির জন‌্য প্রণিত প‌রিকল্পণা ও প‌রিকল্পণা‌টির অনু‌মোদন প্রয়োজন হয়। এর জন‌্য অনু‌মোদন দত্র এবং নির্ধা‌রিত হা‌রে নিবন্ধন ফি প্রদান কর‌তে হয়। নি‌র্দিষ্ট ঋতু‌তে ফ‌্যাক্ট‌রি‌টরে কর্মদিবস অনুযায়ী সে‌টিকে মৌসূমী কারখানা হি‌সে‌বে ঘোষণা দেওয়া হ‌তে পা‌রে।
সরকার কর্তৃক প্রধান প‌রিদর্শক, প‌রিদর্শক এবং সনদ প্রদানকারী সার্জনের নি‌য়োগের নিয়মাবলী এবং শ্রমিক‌দের কর্মক্ষমত‌া যাচাই কর‌রি পদ্ধ‌তি এই আই‌নে লিপিবদ্ধ আ‌ছে।
কারখানার প‌রি‌বেশ সংক্রান্ত নী‌তিমালা
ফ্যাক্টরি আইন অনুয‌ায়ী, প্রতিটি কারখানা এমনভাবে রক্ষণাবেক্ষণ করতে হবে যাতে সে‌টি পরিষ্কার-পরিচ্ছন্ন থাকে। এই আইন অনুযায়ী, কারখানার আশপাশের নর্দমার পচা দুর্গন্ধ থাক‌তে পার‌বে না। এছাড়াও কারখানার প‌রি‌বেশ নোংরা করার ম‌তো কো‌নো বস্ত্ত না থাক‌তে পার‌বে না। প্রতিটি কারখানায় ময়লা ও বর্জ্য নির্গমনের পথ থাকতে আবশ‌্যকীয়। ধুলা ও ধোঁয়া পরিষ্কার করার ব্যবস্থা থাকতে হ‌ে‌বে। প্ররত‌্যক ঘ‌রে বাতাস আসা-যাওয়া এবং তাপমাত্রা নিয়ন্ত্রণ ব‌্যবস্থা থাকতে হ‌বে। ফ্যাক্ট‌রি আইন‌ে সুনির্দিষ্টভাবে উল্লেখ করা হ‌য়ে‌ছে যে, কোম্পানির শ্রমিক-কর্মচারীদের নিরাপত্তার স্বা‌র্থে আগুন লাগ‌লে সহ‌জে বা‌হি‌রে যাওয়ার পথ এবং দূর্ঘটনাপ্রবণ বলকব্জার চার‌দি‌কে নিরাপত্ত বেষ্টনী থাক‌তে হ‌বে। ক্রেনসহ ভারী মালামাল উ‌ত্তোলন করার যন্ত্র নিয়ন্ত্রণের কলকব্জা খুবই ভা‌লোভা‌বে নি‌র্মিত হওয়া আবশ‌্যক। এগু‌লো যেন সহ‌জে অ‌কেজ না হ‌য়ে অথবা এগু‌লো যেন যেন ক‌ো‌নো দূর্ঘটনার কারণে না প‌রিণত হয় তা নি‌শ্চিত কর‌তে হ‌বে। অনুরূপভা‌বে, ফ্যাক্টরির মেঝে বা প্রাঙ্গণে খানাখন্দক থে‌কে যাতে কো‌নো দুর্ঘটনা না ঘ‌টে তাই সেগু‌লো‌কে সুচারুভ‌া‌বে আচ্ছাদিত ক‌রে রাখতে হবে। যে ক্ষে‌ত্রে প্রয়োজন সে‌ক্ষে‌ত্রে শ্রমিকদের চোখ রক্ষা কর‌তে কালো চশমা বা যথাযথভাবে তৈরি চোখের ঢাকনা সরবরাহ করতে হবে। প্রতিটি কারখানায় টয়লেট, গোসল এবং প্রাথমিক চিকিৎসার প্রয়োজনীয় সকল উপকরণ ও ঔষধপত্রে‌র সুব্যবস্থা থাকতে হবে। কেন্টিন, বিশ্রাম কক্ষ ও শিশুদের কক্ষগুলি পুঙ্খানুপুঙ্খভাবে রক্ষণাবেক্ষণ করতে হবে এবং কারখানায় সংখ্যা ৫০০ এর বেশি শ্রমিক বা কর্মচারী থাক‌লে সেগুলো‌তে য‌থেষ্ট প‌রিমাণ সমাজকল্যাণ কর্মকর্তা নিয়োগ দিতে হবে।
এ আইনে বলা হ‌য়ে‌ছে, যে একজন প্রাপ্তবয়স্ক শ্রমিককে সপ্তাহে ৪৮ ঘণ্টার চে‌য়ে বেশি সময় কাজে নি‌য়ো‌জিত ক‌রে রাখা যাবে না। বি‌শেষভাবে নির্দেশিত না হলে শ্রমিক-কর্মী‌দের সাপ্তাহিক ছুটির দিনে কাজে নিয়‌জিত রাখা যা‌বে না, কাজ থে‌কে অব‌্যাহ‌তি দি‌তে হ‌বে, ত‌বে বিকল্প ছুটির ব্যবস্থা রেখে বাৎসরিক বিভিন্ন ছুটিতে তা‌দের কাজ করানো যাবে। এ আইনে, দৈনিক কর্মঘণ্টা, বিশ্রাম বা খাবারের জন্য বিরতি, কাজের সময় বণ্টন, রাতের শিফট বা একাধিক শিফটে কাজ, অতিরিক্ত কর্মঘণ্টা কাজের জন্য বাড়তি মজুরি, একসঙ্গে একাধিক চাকরিতে নিয়োগের ওপর নিষেধাজ্ঞা, কাজের মেয়াদ সংক্রান্ত নোটিশ এবং প্রাপ্ত বয়স্ক শ্রমিকদের নিবন্ধনের বিষ‌য়ও বিস্তৃতভা‌বে ব‌র্ণিত র‌য়ে‌ছে। এছাড়াও এ আইনে কারখানায় কোন ধরনের কাজ বিপজ্জনক সে সম্পর্কেও ধারণা দেওয়া হ‌য়ে‌ছে এবং এবং বিশেষ কিছু দুর্ঘটনা, বিপজ্জনক পরিস্থিতি ও বেশকিছু রোগব্যাধি সম্পর্কে এ আইনানুযায়ী নোটিশ প্রদানের ‌নি‌র্দেশ আ‌ছে।
বয়স সংক্রান্ত
এই আইনানুযায়ী, ১৪ বছরের কম বয়সী শিশুদের কারখানায় নিয়োগ করা নিষিদ্ধ এবং কমবয়সী কিশোরদের, কারখানায় নিয়োগ দিতে হলে তারা যে কর্মসক্ষম সেই সংক্রান্ত একটি সনদপত্র প্রয়্জেন হয়। এ কিশোরদের জন্য কর্মসময় হচ্ছে দিনে সর্বোচ্চ পাঁচ ঘণ্টা এবং সন্ধ্যা ৭টা থেকে সকাল ৭টা পর্যন্ত সময়ে তাদের কোনোভা‌বেই কাজে নিযুক্ত করা যাবে না। এ ধরনের প্রতিটি কারখানায় কিশোরদের কর্মসময় সংক্রান্ত তালিকা টাঙানো থাকতে হবে এবং তাদের একটি রেজিস্ট্রারও সংরক্ষণ করতে হবে। প্রয়োজ‌ন হ‌লে কারখানাগু‌লোর পরিদর্শক কিশোরদের স্বাস্থ্য পরীক্ষা করাতে পারেন।
আইনের বিভিন্ন অংশে থাকা শর্ত এবং পরিস্থিতি অনুযায়ী শ্রমিকদের নির্দিষ্ট কয়েক দিনের জন্য বার্ষিক সবেতন ছুটি গ্রহণের অ‌ধিকার র‌য়ে‌ছে।তারা উৎসব উপলক্ষে, নৈমিত্তিক এবং চিকিৎসাজনিত ছুটি পেতে পারে, তাছাড়াও তারা এছাড়াও শ্রমিকরা বিনা বেতনে কিছু ছুটিও পেতে পারে। শাসন বিভাগকে শ্রমিকদের ছুটি-সংক্রান্ত সকল নিয়মাবলি প্রণয়নের অধিকার প্রদান করা হ‌য়ে‌ছে।
শাস্তি ও জ‌রিমানা
ক্ষেত্রবি‌শে‌ষে, এই আইনে নিয়োগদাতাদের শাস্তি ও জরিমানার বি‌ধি আছে যেমন, ফ্যাক্টরি পরিদর্শকের কাজে বাধা দিলে, ভুল বা ইচ্ছাকৃতভাবে সংকুচিত বা বিকৃত তথ্য দিলে এবং আইন ভেঙে শিশুশ্রমিক নিয়োগ করলে নিয়োগদাতাকে শাস্তি ভোগ কর‌তে হবে। কারখানা সম্প‌র্কিত কো‌নো বিচারের রায় বা সিদ্ধান্ত‌ে কোন পক্ষের অধিকার ক্ষুণ্ণ হ‌য়ে‌ছে বা কোন পক্ষের প্রতি অবিচার করা হ‌য়ে‌ছে ব‌লে ম‌নে কর‌লে সংশ্লিষ্ট পক্ষ যাতে আপিল করতে পারে ফ্যাক্টরি আইন সে বিধান রেখেছে। ফ্যাক্টরিসমূহ তাদের আর্থিক বিবরণী নিয়ন্ত্রণকারী কর্তৃপক্ষের নিকট জমা দেওয়ার প্রক্রিয়ার বিষয়ে শাসন বিভাগ নিয়মকানুন প্রণয়ন করতে পারে।
কারখানার অথবা সেখানে কর্মরত শ্রমিকদের ক্ষয়ক্ষতি হতে পারে এমন কোন‌ো কাজের সা‌থে কো‌নো শ্রমিক সংযুক্ত পার‌বে না। ফ্যাক্টরি আইন‌ে তার কোনো ধারা রহিত রাখা বা ক্ষেত্রবি‌শে‌ষে বিকল্প ব্যবস্থার পথ বের করার জন‌্য সুযোগ রাখা হ‌য়ে‌ছে এবং বলা হয়েছে যে, এ জাতীয় অবস্থায় কোন পদক্ষেপ নেওয়া হলে তাতে সাময়িক ব্যত্যয় ঘটলেও ফ্যাক্টরি আইন তার অন্যসব বিধান নিয়ে উদ্ভূত বিশেষ পরিস্থিতির কারণ ছাড়া সকল বিধান নিয়ে সম্পূর্ণভাবে বহাল থাকবে।
বহিঃসংযোগ
বাংলাপিডিয়া
শিশুশ্রম নিরসনে আন্তর্জাতিক কর্মসূচি
শিশুশ্রম নিরসনে আন্তর্জাতিক কর্মসূচী [ইংরেজিতে ইন্টারন্যাশনাল প্রোগ্রাম অন দ্য এলিমিনেশন অব চাইল্ড লেবার (আই পি ই সি)] হল একটি কর্মসূচি যা আন্তর্জাতিক শ্রম সংস্থা ১৯৯২ খ্রিস্টাব্দ থেকে কার্যকর করে চলেছে।  এই শিশুশ্রম নিরসনে আন্তর্জাতিক কর্মসূচীর প্রধান উদ্দেশ্য হল শিশুশ্রমের সমস্যাগুলো নির্ধারণ করার মাধ্যমে জাতীয় সামর্থ্যকে শক্তিশালী করে এক প্রগতিশীল উপায়ে শিশুশ্রম বন্ধ করার জন্যে কার্যকরভাবে অগ্রসর হওয়া।
বিষয়বস্তু
আই পি ই সি কার্যক্রম যে অগ্রাধিকার সম্পন্ন গোষ্ঠীকে লক্ষ্য করে গড়ে উঠছে তা হল, সব থেকে জঘন্য ধরনের শিশুশ্রম, উদাহরণ স্বরূপ দাসত্ব এবং দাসত্বের মতো একই ধরনের অভ্যাস, যেমন চুক্তিবদ্ধ শিশুশ্রম এবং ঝুঁকি সম্পন্ন কাজের পরিস্থিতিতে থাকা শিশুরা এবং পেশাগুলো। দুর্বল ও দুস্থ শিশুদের ওপরই আই পি ই সি কার্যক্রমের বিশেষ লক্ষ্য থাকে, উদাহরণ স্বরূপ, অতি নবীন বয়সী কাজ করা শিশু (যাদের বয়স ১২ বছরের কম) এবং কাজ করা মেয়ে শিশু।
শিশুশ্রম নিরসনে আন্তর্জাতিক কর্মসূচী সফলভাবে কার্যকর করার শুরুয়াত হল এই যে, আলাদা আলাদা দেশের সরকার সেই ভূখণ্ডের চাকুরিজীবী, শ্রমিক সংগঠনসমূহ, অন্যান্য সব বেসরকারি সংস্থা এবং সমাজের এই সম্পর্কে সম্পর্কিত সংস্থাগুলো―যেমন, বিশ্ববিদ্যালয় ও বিভিন্ন মাধ্যম―সকলের সঙ্গে শিশুশ্রম সম্বন্ধে সহযোগিতা নিয়ে আলোচনা করার সদিচ্ছা ও দায়বদ্ধতা থাকাটা খুবই প্রয়োজন। দেশের অভ্যন্তরে 'মালিকানা' সম্পর্কের অপর জোর দেওয়ার মাধ্যমে শুরু থেকেই একটা স্থায়িত্ব গড়া হয়ে যায়। শিশুশ্রম রোধে একটা ভালো উদ্দেশ্য নিয়ে এই সমস্যার সমাধান এবং উন্নতি করার জন্যে অংশীদার সকল সংগঠনকে সমর্থন দেওয়া হয়ে থাকে; ঝুঁকি সম্পন্ন নানা কাজ থেকে শিশুদের সরিয়ে আনা এবং তাদের জন্যে যথা সম্ভব বিকল্প ব্যবস্থা করে দেওয়া এবং রূপান্তরযোগ্য সমাধানের সঙ্গে আসল কথায় শিশুশ্রম বন্ধ করার লক্ষ্যের দিকে এগিয়ে যাওয়া হয়।
কর্ম কৌশল
শিশুশ্রম নিরসনে আন্তর্জাতিক কর্মসূচীর একটা পর্যায়ক্রমিক এবং বহুমুখী বিভাগ সম্পন্ন যেসব কার্যকর পদক্ষেপ করা হয়েছিল সেগলো নিচে প্রদত্ত হল:
ম্যাসিডনের প্রথম আলেকজান্ডার
প্রথম আলেকজান্ডার বা প্রথম আলেকজান্দ্রোস (Ἀλέξανδρος) ম্যাসিডন শাসনকারী আর্গিয়াদ রাজবংশের দশম রাজা ছিলেন।
গ্রিসের সঙ্গে সম্পর্ক
প্রথম আলেকজান্ডার নিজেকে হেরাক্লিসের বংশধর বলে দাবী করলেও, এথেন্সের বহু অধিবাসী ম্যাসিডোনিয়দের বর্বর বলেই গণ্য করতেন। ৫০৪ খ্রিস্টপূর্বাব্দে হেল্লানোডিকাই বিচারমন্ডলী তার গ্রিক রক্তের দাবী মেনে নিয়ে তাকে গ্রিকদের জন্য নির্দিষ্ট অলিম্পিক গেমসে অংশ নিতে অনুমতি দেয়। প্রথম আলেকজান্ডার এথেন্সের অনুকরণে তার রাজসভা নির্মাণ করান। তিনি পিন্ডার ও ব্যাকিলেডিজ নামক দুইজন গ্রিক কবির পৃষ্ঠপোষক ছিলেন। এথেন্সে প্রোক্সেনিয়া বা রাজদূত হিসেবেও প্রথম আলেকজান্ডারের উল্লেখ পাওয়া যায়। গ্রিকদের প্রতি তার অনুরাগের কারণে তিনি গ্রিক দেশপ্রেমিকদের জন্য ব্যবহৃত ফিলহেলেনি (φιλέλλην) বা গ্রিকদের প্রিয় উপাধি লাভ করেন।